Dodik iz Moskve zaprijetio i poručio Sarajevu - iBalkan.net\nMoskva, Sarajevo– objavljeno u kategoriji “Vijesti- Redion” na 21. 09. 2016 u 19: 50: 10- Dodik, iz Moskve zaprijetio poručio Sarajevu, “na nasilje ćemo odgovoriti izdvajanjem iz BiH”… Predsjednik Republike Srpske Milorad Dodik rekao je da će Banjaluka, na nasilje iz Sarajeva, odgovoriti izdvajanjem iz Bosne i Hercegovine.\nPredsjednik Republike Srpske Milorad Dodik rekao je da će zvanična Banjaluka na nasilje iz Sarajeva odgovoriti otcepljenjem od Bosne i Hercegovine.\nDodik je to za Sputnjik rekao uoči razgovora sa ruskim predsjednikom Vladimirom Putinom, a nakon riječi ex. ratnog komandanta Armije BiH Sefera Halilovića, koji je zaprijetio nestajanjem Republike Srpske ako referendum o Danu RS bude sproveden.\n“Mi znamo da je stav Sefera Halilovića koji prijeti ratom– stav svih u Sarajevu, ali, govorim hipotetički, ako se dese bilo kakvi pokreti te vrste, mi smo istog trenutka izvan Bosne i Herceogovine“, poručio je Dodik.\nDodik je doda i da Banjaluka nema namjeru nijednog trenutka da ostane u zemlji u kojoj s druge strane dolazi nasilje. Na pitanje da precizira da li bi u takvoj situaciji Republika Srpska proglasila nezavisnost i otcjepila se, Dodik je ponovio:\n„Bilo kakvi pokreti te vrste navešće nas da to uradimo, i mi ćemo se braniti“.\nDodik je takođe izrazio uvjerenje da je Republika Srpska sposobna da se vojno odbrani ako je neko napadne, a na pitanje da li u tom slučaju računa na pomoć Srbije i Rusije, odgovorio je:\n„Računam na svašta, a pre svega računam na naš narod“.\nČetiri dana uoči referenduma o Danu Republike Srpske, entitetski Parlament čeka da u proceduru uđu izmjene Zakona o praznicima. Beograd istovremeno “spušta loptu” poslije burnih reakcija na izjave generala Sefera Halilovića.\nLideri država regiona, uključujući i Srbiju, ovih dana borave u Njujorku, gdje je u toku generalna skupština Ujedinjenih nacija. Aleksandar Vučić za sada iz Njujorka prati i komentariše situaciju u Bosni i Hercegovini, uoči referenduma o danu Republike Srpske.\nDodik Milorad Dodik Moskva predsjednik Republike Srpske ruski predsjednik Sarajevo Vladimir Putin zaprijetio i poručio


Mnogi ljudi ne mogu da popiju mleko ili da pojedu mlečni proizvod (osim jogurta), a da ne dobiju smetnje u stomaku. Pojava je nasledna i najčešća je kod Afrikanaca, Azijata i Mediteranaca. Kod nas je mnogo češći oblik koji nije nasledan već se javlja kao posledica različitih zapaljenjskih procesa u organima za varenje ili kod nedonoščadi zbog nezrelosti.\nĐumbir zaista deluje kod jutarnje i obične mučnine, kod morske bolesti i bolesti putovanja (kinetoze), kao i postoperativnih mučnina.\nMnoge žene ulaze u klimakterijum sa strepnjom da ih očekuje nešto strašno. Menopauza se očekuje kao neka bolest, koja treba teško da se preboli.\nTelesna težina čoveka u mnogome zavisi od količine konzumiranog mesa.


Međunarodna bruka: Ratovali su svi, Sud u Hagu osudio samo Srbe! - Kako Narod Kaže\nautor KnK 12.06.2021, 21:09 1.4k Pregleda\nMeđunarodni sud u Hagu nekad se čini da je samo sud za Srbe, pa su oni osuđeni na ukupno 967,5 godina zatvora. Sa druge strane Hrvati su osuđeni na 277 godina.\nPodaci koje objavljuje Centar za obnovu međunarodnog prava, pokazuju da od ukupnog broja optuženih 68 ogsto Srbi, ili 109 njih.\nI u broju presuda Srbi su na prvom mestu pa je od njih 90, 64 izrečeno pripadnicima tog naroda.\nSud u Hagu oslobodio je tri Srbina, sedam Hrvata, tri Bošnjaka i četiri Albanca.\nMeđunarodni sud za bivšu Jugoslaviju u Hagu osnovan je 1993. godine, a do sada je odredio sedam doživotnih robija i na sve su osuđeni Srbi,\nPodsećanja radi, na doživotnu kaznu osuđen je pukovnik i načelnik bezbjednosti Glavnog Štaba VRS Ljubiša Beara. Pored njega, ta presuda je izrečena bivšem ratnom načelniku Generalštaba Zdravku Tolimiru i načelniku bezbednosti Drinskog korpusa Vujadin Popović.\nNa doživotni zatvor su osuđen i lider paravojne formacije Bijeli orlovi Milan Lukić, kao i komandant Sarajevsko-romanijskog korpusa Stanislav Galić.\nPrvi predsednik Republike Srpske Radovan Karadžić osuđen je, takođe, na doživotni zatvor u martu 2019. godine, a tu odluku donelo je Žalbeno veća Mehanizma za međunarodne krivične postupke, telo koje je nasledilo Haški tribunal. Karadžić je proglašen krivim za ratne zločine u Srebrenosti, zločina protiv čovečnosti…\nTreba napomenuti da su Goran Jelisić i Milomir Stakić osuđeni na 40 godina zatvora.\nPotporučnik i načelnik bezbednosti Zvorničke pešadijske brigade Drinskog korupsa VRS Drago Nikolić, predsednik Republike Srpske Krajine Milan Martić i bivši general Vojske Republike Srpske dobili su na 35 godina zatvora.\nSud u Hagu osudio je 16 Srba na kaznu veću od 20 godina. General Ratko Mladić osuđen je nedavno na doživotni zatvor.\nPrethodni članak Bocan-Harčenko: Pritisci na Srbiju da prizna Kosovo neće uspeti\nSledeći članak Nadal: Igrao sam protiv jednog od najboljih svih vremena


Vučić: Ostavićemo neko vreme Prištini da promeni svoje loše odluke - Politički.rs\nPredsednik Srbije Aleksandar Vučić izjavio je danas da će Beograd ostaviti “neko vreme” vlastima u Prištini da promene “svoje loše odluke” a da će u slučaju da to ne učine, doneti mere u cilju zaštite interesa Srbije.\n“Na sednici je bilo mnogo predloga za dodatne mere u cilju zaštite interesa Srbije. Razmotrićemo te mere narednih dana ali želimo da ostavimo neko vreme nekima u Prištini da promene svoje loše odluke a ako to ne budu želeli, mi ćemo donositi mere o čemu sam obavestio i predstavnike Kvinte i EU”, rekao je Vučić odgovarajući na pitanja novinara u Palati Srbija.\nPonovio da je suština zahteva Beograda da se poštuje Briselski sporazum.\n“Srbija neće da prihvati politiku svršenog čina u kojoj će nas dovesti do toga da nečija kriminalna akcija dobije legitimitet. Da dobijete pečat Srbije na to, nećete. Oni mogu da pokušaju silom ali na fizičko nasilje mora da reaguje NATO a ako NATO to ne učini, već sam rekao da neće biti pogroma kao 2004. godine niti nove Oluje ili Bljeska”, kazao je predsednik Srbije.\nDodao je da će Beograd “pronaći” rešenja za snabdevanje Srba na severu Kosova.\n“Osnovnih namirnica će biti dovoljno da mogu relativno normalno da žive”, naveo je Vučić.\nTagged: ALEKSANDAR VUČIĆ, KOSOVO, KOSOVO I METOHIJA, KOSOVSKE TABLICE


PEĆINAČKI OSNOVCI U PRVIH 50 NA SVETU – ВОЈВОЂАНСКE\nPEĆINAČKI OSNOVCI U PRVIH 50 NA SVETU\nZjaja 15/12/2019\tOpština Pećinci\nArhijerejski namesnik pećinački Bojan Mijanović primio je u petak u prostorijama namesništva učenike Osnovne škole „Slobodan Bajić Paja“ iz Pećinaca, koji su se na međunarodnom kviz takmičenju o Nemanjićima plasirali u prvih 50, u konkurenciji 280 ekipa iz celog sveta.\nTakmičenje se održava u organizaciji Srpske pravoslavne crkve i Fondacije „Mir Božiji“, povodom 800 godina samostalnosti Srpske pravoslavne crkve, a pećinačka osnovna škola je jedina na svetu čije su se dve ekipe plasirale u viši krug takmičenja.\n„Ovo je veliki uspeh za naše učenike i njihove nastavnike istorije i veronauke, ali i za celu školu i našu crkvu. Oni su svojim znanjem i poznavanjem istorije našeg naroda, kroz prizmu Nemanjića, na najbolji našin prezentovali našu školu, naše Arhijerejsko namesništvo pećinačko i našu opštinu. Današnji prijem smo organizovali sa željom da im čestitamo na dosadašnjem uspehu, da im poželimo sreću u daljem takmičenju i da ih motivišemo da ulože dodatni trud da se plasiraju u polufinale i finale takmičenja, koje će biti održano u Beogradu“ – kaže arhijerejski namesnik pećinački Bojan Mijanović.\nNastavnica istorije u pećinačkoj školi Darija Švonja kaže da je konkurencija izuzetno jaka, jer na takmičenju učestvuje cela srpska dijaspora, i da su pećinačke ekipe „Sremski despoti“ i „Despoti sremski“ na najbolji način predstavile i lokalnu zajednicu iz koje dolaze, i sebe, i školu, i parohiju.\n„To što se ova deca u eri tehnologije interesuju za prošlost, za istoriju i velike ljude naše istorije, mislim da je to veliki uspeh svih nas. Ovi učenici su i pre takmičenja pokazivali veliku posvećenost učenju istorije, a kroz pripreme za takmičenje stekli su još veće znanje i još bolje upoznali istoriju srpskog srednjeg veka. Cilj nam je da do polufinala nauče još više detalja i da se plasiraju u finale“ – izjavila je Švonja.\nImena ekipa „Sremski despoti“ i „Despoti sremski“ data su sa željom da se promoviše srednjovekovna istorija našeg kraja, despotska porodica Branković i tvrđava Kupinik, što je zapostavljen, ali ne manje važan deo nacionalne istorije.\nPrevious Previous post: UZBUDLJIVE UTAKMICE DRUGOG DANA NOVOGODIŠNJEG TURNIRA\nNext Next post: POČELA AKCIJA SADNJE TRI HILJADE SADNICA U PANČEVU


Ovo su posledice nevremena, naneta značajna materijalna šteta - RTV Santos\nOvo su posledice nevremena, naneta značajna materijalna šteta\nVremenska nepogoda koja je zahvatila grad Zrenjanin i okolna naseljena mesta načinila je značajnu materijalnu štetu. Još uvek se ne zna kolika je tačna pričinjena šteta koju je nevreme, tačnije grad načinio poljoprivrednicima, ali zbog veličine i intenziteta padavina led je prouzrokovao velike probleme poljoprivrednicima.\nKomunalnoj policiji u Zrenjaninu prijavljen je, kao posledica nevremena, ulazak vode u šest dvorišta u Radničkoj ulici u Ečki. Zbog padavina prijavljeno je zapušavanje slivnika i nakupljanje veće količine vode u pojedinim delovima grada Zrenjanina.\n„Protivgradne stanice reagovale su danas u Melencima Tarašu, Kleku, Banatskom Despotovacu, Zlatici, Melencima, Orlovatu i Lukićevu. Svako je ispalio oko po dve rakete danas posle 16 časova“, rekao je šef Radarskog centra „Samoš“, Milan Bogdanović. Padao je slab grad, redak kroz pljusak, potvrđeno nam je u ovom radarskom centru.\nPosledice nevremena još treba da se utvrde\nPrethodnoOVAKO izgleda idealno žensko telo (FOTO)\nSledećePoginuo vozač u teškoj saobraćajnoj nesreći, četiri osobe povređene!


Kremlj: Rusofobija u Ukrajini je sastavni deo državne politike - 13.02.2020, Sputnik Srbija\nKremlj: Rusofobija u Ukrajini je sastavni deo državne politike\nRusofobija u Ukrajini postala je sastavni deo državne politike, a da bi se to promenilo potrebno je vreme, izjavio je portparol Kremlja Dmitrij Peskov. 13.02.2020, Sputnik Srbija\nrusija, svet, vesti, politika\n12:16 13.02.2020 (Osveženo: 04:27 26.08.2021)\nRusofobija u Ukrajini postala je sastavni deo državne politike, a da bi se to promenilo potrebno je vreme, izjavio je portparol Kremlja Dmitrij Peskov.\n„Rusofobija je u Ukrajini ubačena kao element državne politike pre nekoliko godina, što je dovelo do poražavajućih rezultata u smislu stvaranja negativnih emocija Ukrajinaca prema Rusiji. Sa žaljenjem to konstatujemo“, rekao je on.\nPeskov je rekao i da se to u velikoj meri ogleda i u rodbinskim odnosima.\nIstovremeno, on je ocenio da će biti potrebno dosta vremena da se promeni politika rusofobije kako bi se dostigla izbalansirana atmosfera u rusko-ukrajinskim odnosima.\nUpitan u kojem periodu je rusofobija u Ukrajini dostigla svoj vrhunac, Peskov je rekao da se to dogodilo za vreme dok je predsednik te zemlje bio Petro Porošenko.


Održan treći sastanak radne grupe za izradu Akcionog plana zapošljavanja opštine Prnjavor - Agencija za razvoj preduzeća Eda\nU okviru projekta “Partnerstvo za kvalitetna radna mjesta i konkurentnost”, održan je treći sastanak radne grupe za izradu Akcionog plana zapošljavanja opštine Prnjavor za period 2018- 2020. godina. Sastanku, koji je održan 20. aprila u opštini Prnjavor prisustvovali su predstavnici radne grupe, odnosno predstavnici Opštine Prnjavor, Zavoda za zapošljavanje Republike Srpske – Biro Prnjavor, Centra srednjih škola “Ivo Andrić” Prnjavor, preduzeća MI Trivas i Topling, kao i Ede.\nNa sastanku je razgovarano o realizovanim i planiranim aktivnostima u okviru projekta, kao i o dopunama nacrta Akcionog plana zapošljavanja opštine Prnjavor. Akcioni plan predstavlja osnovni instrument sprovođenja aktivne politike zapošljavanja i uspostavljanja efikasnog sistema tržišta rada, kojim se definišu prioriteti i ciljevi politike zapošljavanja.\nAkcioni plan sadrži razrađene mjere aktivne politike zapošljavanja koje uključuju mjere Zavoda za zapošljavanje RS, opštine i mjere koje će biti realizovane u okviru projekta. Akcioni plan će biti predstavljen na sastanku Privrednog savjeta opštine Prnjavor koji je planiran za 24. april 2018. godine.\nProjekat je finansiran u okviru projekta „Podrška lokalnim partnerstvima za zapošljavanje u Bosni i Hercegovini“, koji je finansiran od strane Evropske unije i implementiran od strane Međunarodne organizacije rada (ILO).


Pukovnik Goran Šimić je kao srpski predstavnik učestvovao na 83. sastanku Nato grupe za obuku (NTG) u okviru operativne podgrupe za individualnu obuku i razvoj obrazovanja (NTG TG IT&ED) kroz program Partnerstva za mir. Sastanak je održan u Briselu, Belgija u klubu Princ Albert u vremenu od 2. do 6. marta 2014. godine. Sastanku su prisustvovali predstavnici iz 22 države: 2 učesnika iz Vojnog štaba Evropske unije, 1 učesnik iz naučno-istraživačke organizacije, 7 učesnika iz zemalja u okviru Partnerstva za mir (Srbija, Švajcarska, Austrija, Švedska) i 26 učesnika iz 13 zemalja članica NATO.\nDomaćin skupa je bio pukovnik Raymond GAUTHIER, zamenik načelnika Direktorata za obrazovanje u MO Kraljevine Belgije.\nNa sastanku je usvojen izveštaj sa prethodnog sastanka koji je održan septembra 2013. godine u Velikoj Britaniji i predstavljeni su svi učesnici među kojima je bilo i novih članova. Učesnici su izlagali o aktivnostima vezanim za elektronsko učenje u svojim državama, tekućim i predstojećim projektima. Predstavljeni su i naučno-istraživački rezultati iz domena elektronskog učenja.\nSastanak je bio izuzetno produktivan i koristan, ne samo zbog dobijenih informacija o različitim projektima, aktivnostima i pregledima naučnih istraživanja u elektronskom učenju, već i zahvaljujući uspostavljenjim vezama i međunacionalnom poverenju.\nZaključci ovog sastanka od interesa za srpsku stranu su:\n• dogovorena je razmena kurseva i elektronskih materijala po principu dobrovoljnosti između zemalja učesnica preko deljivog repozitorijuma na internetu uz dodeljen nalog i privilegije (Srbija će ponuditi 2 svoja kursa);\n• dobijen je izvorni kod aplikacije RUSSEL namenjen pripremi i pakovanju elektronskih kurseva u SCORM formatirane arhivske fajlove;\n• prikupljeni su podaci o stanju, novim trendovima i budućim planovima u razvoju obuke i obrazovanja u NATO i partnerskim zemljama;\n• afirmativno je predstavljen razvoj učenja na daljinu i njegova implementacija u sistemu vojnog obrazovanja i obuke u MO Republike Srbije.\nSledeći sastanak je predviđen za jesen 2014. godine i održaće se u Estoniji.\nMO Srbije je saglasno da bude domaćin ovog skupa u jesen 2015. godine.\nU periodu od 27 do 30. januara 2014. godine u Kijevu, Ukrajina, održani su trilateralni razgovori u kojima su učestvovali predstavnici Kraljevine Norveške, Republike Srbije i Republike Ukrajine.\nDelegaciju iz Kraljevine Norveške su činili gospodin Atle Svensen, rukovodilac programa učenja na daljinu i potpukovnik Arne Broberg, načelnik Centra za učenje na daljinu u Ministarstvu odbrane Kraljevine Norveške. Republiku Srbiju je predstavljao pukovnik Goran Šimić, načelnik Centra za simulacije i učenje na daljinu Vojne akademije. Domaćini iz Ukrajine su bili predstavnici Instituta za informacione tehnologije Univerziteta odbrane i Laboratorije za učenje na daljinu.\nGlavna tema razgovora je bilo planiranje saradnje u oblasti učenja na daljinu. Norveška strana je pokretač i donator projekta dok bi srpska strana bila zadužena za pružanje stručne pomoći.\nU Svečanoj sali Doma Vojske Srbije, 22. januara 2014. godine, predstavljeno je prvo elektronsko izdanje knjige u sistemu odbrane „Bioterorizam – prevencija i reagovanje“, autora prof. dr Elizabete Ristanović. U multimedijalnoj elektronskoj monografiji sadržane su teme koje se obrađuju u okviru nastave iz predmeta Bioterorizam na Vojnoj akademiji Univerziteta odbrane.\nPromociji je prisustvovalo preko 400 posetilaca među kojima su predstavnici iz Ministarstva odbrane i Vojske Srbije, Ministarstva unutrašnjih poslova, strani vojni predstavnici akreditovani u Srbiji, kadeti Vojne akademije i brojni prijatelji i gosti.\nKnjiga je nastala u saradnji Univerziteta odbrane, Vojne akademije, Medija centra „Odbrana“ i Instituta Džeferson. O knjizi su govorili prof. dr Dragan Simeunović, prof. dr Branko Krga, general-major prof. dr Mladen Vuruna, general-potpukovnik prof. dr Miodrag Jevtić i autorka. Za muzički program su bili zaduženi članovi grupe „Legende“, profesor Nikola Rackov, za klavirom, i Oliver Njego, proslavljeni operski pevač.\nProfesor Simeunović je istakao da će knjiga naći svoje mesto, ne samo u univerzitetima, nego i u ostalim institucijama. Podvukao je da, ako se znanje sveta ujedini, možemo pobediti takva zla kao što je terorizam, jer šačica ekstremnih ljudi milijardama ljudi uništava život.\nDa elektronsko izdanje knjige predstavlja svojevrsnu avangardu, i zbog problematike koju obrađuje i oblika u kome je izdata, govorio je profesor Krga koji je istakao da će prenos naučnih radova na daljinu predstavljati redovnu praksu. S obzirom na aktuelnost i globalni značaj problema bioterorizma može se očekivati prevođenje publikacije na nekoliko svetskih jezika.\nAutorka profesorka Elizabeta Ristanović je, predstavljajući knjigu uz video prezentaciju, istakla podršku Centra za simulacije i učenje na daljinu, Instituta Džeferson i stručnjaka iz Kraljevine Norveške.\nNačelnik Vojne akademije, general-major Mladen Vuruna, pohvalio je rad profesorke Ristanović i naglasio da se elektronsko izdanje udžbenika u potpunosti uklapa u buduće planove Vojne akademije.\nRektor Univerziteta odbrane, general-potpukovnik Miodrag Jevtić, je istakao da je profesorka Ristanović imala dovoljno snage i smelosti da se uhvati u koštac s komplikovanom temom kao što je bioterorizam. On je dodao da Univerzitet odbrane pokazuje opredeljenost ka uvođenju najsavremenijih standarda nastave koji se odnose na učenje na daljinu, kao i na dalji razvoj međunarodne i regionalne akademske saradnje i jačanje nacionalnih kapaciteta.\nPromovisana je još jedna generacija nastavnika elektronskih kurseva u Centru za simulacije i učenje na daljinu Škole nacionalne odbrane.\nNačelnik Centra za simulacije i učenje na daljinu pukovnik Goran Šimić u prisustvu saradnika i polaznika kursa je prezentovao postignute rezultate. Polaznici su organizaciju i realizaciju kursa ocenili najvišom ocenom.\nUverenja o završenoj obuci nastavnika u korišćenju platforme za učenje na daljinu su uručena 21 pripadniku iz sistema odbrane.\nADL konferencija 2013\nU prostorijama Centra za simulacije i učenje na daljinu (CSiUD) Škole nacionalne odbrane Vojne akademije održan je treći stručni skup „Učenje na daljinu u Ministarstvu odbrane i Vojsci Srbije“. Skupu su prisustvovali pomoćnik ministra odbrane za ljudske resurse Jovan Mijaković, rektor Univerziteta odbrane general-potpukovnik prof. dr Miodrag Jevtić, načelnik Vojne akademije general-major prof. dr Mladen Vuruna, načelnik Škole nacionalne odbrane pukovnik Mile Jelić, predstavnici Kraljevine Norveške i pripadnici sistema odbrane.\nRektor Univerziteta odbrane general Jevtić naglasio je značaj ulaganja u obrazovanje i istakao prednosti koje učenje na daljinu može pružiti u tom procesu.\nNačelnik Centra za simulacije i učenje na daljinu pukovnik dr Goran Šimić, pozdravljajući naučni skup, istakao je da je registrovano više od 70 učesnika iz svih organizacijskih celina sistema odbrane. On je prezentovao postignute rezultate, tekuće aktivnosti i planove za naredni period.\nTokom 2013. godine postignuti su značajni rezultati:\nKroz kurseve koje realizuje Centar za simulacije i učenje na daljinu obučeno je 85 pripadnika Ministarstva odbrane i Vojske Srbije za primenu učenja na daljinu u realizaciji nastave i obuke.\nIzrađen je multimedijalni materijal o učenju na daljinu u obliku elektronske lekcije sa ciljem upoznavanja celokupnog sastava Ministarstva odbrane i Vojske Srbije sa elektronskim učenjem.\nRealizovana je promotivna kampanja o učenju na daljinu.\nIzrađeno je 15 elektronskih kurseva od čega su tri za potrebe Ujedinjenih nacija.\nPripadnici CSiUD aktivno su učestvovali u međunarodnim aktivnostima u vezi sa učenjem na daljinu. Na osnovu ostvarenih rezultata CSiUD je dobio zvaničan poziv za saradnju od ADL inicijative, vodeće svetske organizacije u sferi učenja na daljinu.\nRazvijena je aplikacija za mobilno učenje.\nStručni skup “Učenje na daljinu u MO RS i VS – 2013“\nPromocija učenja na daljinu u Zaječaru\nPromocija učenja na daljinu u Vranju\nPromocija učenja na daljinu u Novom Sadu


Faktor | Ko stavlja policiju pod političku kontrolu: Inzko upozorio na dešavanja u Kantonu Sarajevo\nTreći kanton kojeg visoki predstavnik izdvaja je Kanton Sarajevo (KS), čije su vlasti, kako navodi, usvojile "kontroverzne izmjene policijskog zakonodavstva"\n- U augustu je Vlada Bosanskopodrinjskog kantona (BPK), a u septembru i Skupština BPK usvojila Nacrt zakona o policijskim službenicima bez konsultacija s policijskim komesarom, što je rezultiralo kritikama lokalnog sindikata policije. Ranije, u julu, Skupština BPK imenovala je Nezavisni odbor koji će nadgledati rad policijskog komesara, iako mandat trenutnog Nezavisnog odbora nije istekao – navodi Inzko u svom izvještaju.\nTreći kanton kojeg visoki predstavnik izdvaja je Kanton Sarajevo (KS), čije su vlasti, kako navodi, usvojile "kontroverzne izmjene policijskog zakonodavstva". Napominje Inzko i da su se tim izmjenama usprotivili u Sindikatu policije KS, ali i unutar same vladajuće koalicije.\nZakonom o izmjenama i dopunama Zakona o unutrašnjim poslovima KS se, između ostalog, podrazumijeva mogućnost da Nezavisni odbor izvrši "neposredni uvid u akte i predmete Uprave policije", čemu se struka žestoko usprotivila jer takve izmjene, tvrde, omogućavaju direktno miješanje politike u operativni rad policije. Nezavisni odbor, u skladu sa usvojenim izmjenama, može čak razmjenjivati informacije, podatke i dokumente po pojedinim predmetima sa Komisijom za sigurnost Skupštine KS, koju čine predstavnici političkih stranaka.\nVEZANI TEKST - Ko će snimati Sarajlije: Umjesto policije KS, videonadzor vršit će kadrovi koje imenuje NiP-ov ministar\npolicijaValentin InzkoAdmir KaticaMUPKS\nDržavni policajci se požalili Džaferoviću na male plaće, dobili obećanje


Ekonomski investicioni komitet je izglasao da dodeli Tojoti najmanje 79 miliona dolara podsticaja ako projekat bude završen, preneo je AP.\nDržavni zvaničnici zakazali su za kasnije danas konferenciju za novinare kako bi najavili veliki projekat izgradnje fabrike na oko 32 kilometara jugoistočno od Grinsboroa.\nLokacija je duž autoputa sa četiri trake sa već dostupnom vodovodnom, kanalizacionom i železničkom infrastrukturom.\nIzabrani lideri okruga Rendolf jednoglasno su jutros izglasali da ponude kompaniji lokalni podsticajni paket.\nU oktobru je Tojota objavila da planira da izgradi novu američku fabriku za proizvodnju baterija za hibridna i potpuno električna vozila. Lokacija je trebalo da bude objavljena kasnije tokom godine.\nProizvođač automobila je saopštio da će fabrika početi da proizvodi baterije 2025. godine i postepeno da se širi do 2031. godine.\nFabrika je deo 3,4 milijarde dolara koje Tojota planira da potroši u SAD na proizvodnju automobilskih baterija tokom sledeće decenije.\nauto-industrija tojota SAD vesti električna vozila


Ministarstvo: Nacrt medijske strategije gotov do 31. januara | Autonomija\nMinistarstvo: Nacrt medijske strategije gotov do 31. januara\nMi nastavljamo i mislim da 31. januar stoji zaista kao krajnji rok za Nacrt medijske strategije, koji je i dogovoren sa medijskim udruženjima i asocijacijama.\nNacrt medijske strategije biće završen do 31. januara 2011. godine, izjavili su danas u Novom Sadu predstavnici Ministarstva kulture Srbije.\nSavetnik u Ministarstvu Dejan Stojanović rekao je na raspravi o medijskoj strategiji da ovo ministarstvo u poslednje dve sedmice nije “toliko intenzivno” radilo na pripremi nacrta medijske strategije, jer je posvećeno popunjavanju delova upitnika koji je Evropska komisija dostavila Vladi Srbije.\n“Ali mi nastavljamo i mislim da 31. januar stoji zaista kao krajnji rok za Nacrt medijske strategije, koji je i dogovoren sa medijskim udruženjima i asocijacijama”, naveo je Stojanović.\nPredsednik Nezavisnog udruženja novinara Srbije (NUNS) Vukašin Obradović rekao je da medijski prostor mora potpuno da se deetatizuje, odnosno da država ne sme da bude vlasnik medija.\n“Zbog neuređenog tržišta i vlasništva države nad medijima, danas imamo situaciju da država kontroliše medije, umesto da mediji kontrolišu državu”, ocenio je Obradović.\nPrema njegovim rečima, mediji ne smeju da se finansiraju direktno iz budžeta, već država mora da finansira javni interes, ali tako da se prvo definiše šta je javni interes.\nPredsednik Asocijacije nezavisnih elektronskik medija (ANEM) Saša Mirković rekao je da je scena elektronskih medija u Srbiji “zagušena” i naveo da danas u Srbiji radi 476 elektronskih medija i 48 piratskih emitera.\n“To je jako veliki broj medija za ovako malu zemlju sa relativno malom ekonomskom moći. A sve to je rezultat nepostojanja medijske strategije”, ocenio je Mirković.\nČlan uprave Udruženja novinara Srbije (UNS) Novica Savić kritikovao je ideju iz medijske studije koju su letos za potrebe Ministarstva kulture izradili strani eksperti da u Srbiji treba da budu formirani regionalni javni servisi.\nOn je upitao na koji način će se finansirati ti novi javni servisi, kada se zna da je procenat naplate pretplate za republički i pokrajinski javni servis na nivou od 42 odsto.\nIzrazio je sumnju da se iza ideje o formiranju regionalnih javnih servisa krije želja političara da pojačaju svoj uticaj u lokalnim sredinama, a ne ideja zaštite i promovisanja javnog interesa.\nI drugi predstavnik UNS-a, Živojin Rakočević rekao je da je ideja formiranja regionalnih javnih servisa “vrlo opasna” jer otvara pitanje da li će mediji na lokalu uopšte moći da opstanu.\nPredstavnik Poslovnog udruženja Lokal pres Dragan Đorđević rekao je da se na lokalu dešava “pomor” lokalnih pisanih i elektronskih medija.\nPrema njegovim rečima, sredstva iz budžeta lokalnih samouprava dele se po ličnom nahođenju lokalnih političara ili po partijskoj pripadnosti.\nMedijski ekspert Rade Veljanovski ocenio je da Ministarstvo kulture treba da se ojača kompetentnim kadrovima, kako bi se konačno završila transformacija medijskog sistema, o kojoj se priča već deset godina.\nStručnjak za medijsko pravo Slobodan Kremenjak rekao je da je svrha pisanja medijske strategije u tome da se uspostave principi, a ne borba za opstanak pojedinačnog medija ili grupe medija.\nŠefica medijskog odeljenja Misije OEBS-a u Srbiji Dragana Solomon pohvalila je zajednički angažman pet novinarskih udruženja i medijskih asocijacija na izradi medijske strategije i akzala da je to jedinstvo veliki uspeh.\nDanašnju raspravu organizovalo je Nezavisno društvo novinara Vojvodine (NDNV), u saradnji sa NUNS-om, ANEM-om, UNS-om i Lokal presom. Tokom rasprave predstavljena je i publikacija “Prilozi za javnu raspravu o medijskoj strategiji Srbije”, koju je izradilo navedenih pet udruženja i asocijacija.\nRaspravi su prisustvovali i predstavnici ministarstava kulture i telekomunikacija, pokrajinskih sekretarijata za informacije i za privredu, kao i stranih donatora i organizacija.\nU raspravi su učvestvovali perdstavnici vojvođanskih medija i nevladinih organizacija.\nPet udruženja i asocijacija najavili su održavanje još devet sličnih rasprava u različitim gradovima širom Srbije i Vojvodine, kao i formiranje ekspertne radne grupe koja će se baviti izradom medijske platforme pet udruženja.\nProjekat je podržao Fond za otvoreno društvo Srbija.


Bajden proglasio stanje katastrofe zbog šumskih požara u Kaliforniji\nPredsednik SAD Džo Bajden proglasio je stanje prirodne katastrofe zbog šumskih požara u Kaliforniji, saopštila je Bela kuća.\nU saopštenju, koje je izdato kasno sinoć, navodi se da će Bajden danas otputovati u Sakramento, kako bi pregledao štetu koju su prouzrokovali šumski požari.\n- Predsjednik Džozef Bajden izjavio je da postoji velika katastrofa u državi Kalifornija i naredio federalnu pomoć lokalnim naporima za oporavak u područjima pogođenim požarom 'Kaldor', koji je počeo 14. avgusta 2021. godine i koji još nije ugašen, - navodi se u saopštenju.\nSeverna Koreja izvela uspešne tesove krstarećih raketa\nPožari su ove sezone registrovani na više od 6.800 lokacija u Kaliforniji i zahvatili su oko 689.000 hektara.\nEkstremno visoka temperatura i suv vazduh pomažu gorenje vatre, a stručnjaci tvrde da je to posledica klimatskih promena.\nBajden je prošle sedmice rekao da šumski požari, uragani i poplave pogađaju sve delove SAD, te da je samo ovog leta ugroženo više od 100 miliona Amerikanaca.\nOn je naredio dodatna ulaganja za jačanje infrastrukture i borbu protiv globalnog zagrevanja.\nBajdenov lekar nakon kolonoskopije i pregleda: Američki predsednik sposoban da preuzme dužnost


Tači: Nadam se da će Srbija i Kosovo ove godine postići sporazum - Balkanska\nKosovski predsednik Hašim Tači izjavio je da se nada da će Srbija i Kosovo ove godine postići sporazum o normalizaciji odnosa i da će u slučaju da do toga ne dođe „izgubiti deceniju“.\nU danas objavljenom intervjuu za Radio Slobodna Evropa, Tači je ponovio da je protiv razmene teritorije izmedju Srbije i Kosova, ali da je za pripajanje Preševske doline Kosovu.\n„Ja sam uvek bio protiv i nastaviću da budem protiv razmene teritorija zato što je to trgovina i tako nešto neću dopustiti da se desi. Snažno ću podržati korekciju istorijske nepravde u slučaju Albanaca u Preševu, Medveđi i Bujanovcu. Radim snažno na tome kako bi se taj deo pripojio teritoriji Kosova“, kazao je Tači.\nOn je naveo da je to predstavio i na samitu lidera Zapadnog Balkana, Hrvatske, Slovenije, Francuske, Nemačke i EU u Berlinu u ponedeljak i dodao da taj skup „nije doneo neku novu ideju, ali nije ni zatvorio nijednu ideju o kojoj se do sada diskutovalo, uključujući onu o Preševu, Medvedji i Bujanovcu“.\n„Boriću se da Preševo, Medveđa i Bujanovac budu deo teritorije Kosova, u sklopu aktuelne teritorije Kosova, ne ugrožavajući nijedan centimetar teritorije države Kosovo“, kazao je.\nTači je dodao da je na samitu u Berlinu rekao i da neće „dopustiti nikakvu ideju o dvostrukom suverenitetu za Kosovo ili neku ideju o zajednici sa izvršnim ovlašćenjima po modelu Republike Srpske, zato što to podrazumeva razdvajanje stanovništva“ i dodao da neće dozvoliti ni „nekakav model“ nekadašnje dve Nemačke.\nOn je kazao i da se zalaže da kosovska taksa od 100 odsto na uvoz robu iz Srbije i Bosne i Hercegovine ostane na snazi.\nNegirao je tvrdnju novinara RSE da se ranije suprotstavljao toj taksi i da je tražio njeno ukidanje ili suspenziju.\n„Čista je laž da sam odbio taksu. Taksa je legitimna odluka i ispravna, pravo je Vlade Kosova i ostaće na snazi“, kazao je Tači i dodao da u Berlinu „nije doživeo nikakav pritisak“ za ukidanje takse.\nNaveo je i da samit u Berlinu „nije proizveo rezultate“, ali da ima veća očekivanja od sastanka u Parizu, najavljenog za početak jula.\n„Sastanak u Berlinu nije proizveo jasne zaključke, ali sam optimista da u Parizu može biti više jasnoća, ali i nove dinamike u angažovanju za pronalazak mogućnosti za okončanje dijaloga Kosova i Srbije, za jedan pravno obavezujući sveobuhvatni sporazum koji će okončati sva otvorena pitanja i rezultirati recipročnim priznanjem“, rekao je Tači.\nNaveo je da je u Berlinu „definitivno još jednom dokazano koliko je slaba Evropa i koliko EU nije jedinstvena i kakve nejasnoće imaju lideri odredjenih država“, ocenivši da je to „bila dobra volja kancelarke (Nemačke Angele) Merkel, ali ne i za rezultatima“.\nTači je dodao da je uloga SAD u procesu dijaloga Kosova i Srbije „neizostavna i nezamenljiva“ i da sporazum ne može da bude postignut „bez dinamične uloge“ Vašingtona.\nDo kraja februara Vučić i Tači potpisuju sprazum. U jednoj od tačaka biće navedeno „da Srbija nema ništa protiv da Kosovo bude član međunarodnih organizacija“\nTags: ALEKSANDAR VUČIĆ, HAŠIM TAČI, KOSOVO, SPORAZUM, SRBIJA\nNastavnici na Floridi moći će da nose oružje u učionici\nNUNS, NDNV i UGS: Suprotstaviti se daljem unižavanju profesije


Produžen rok naplate RTV takse - Zenicablog\nProdužen rok naplate RTV takse\nProdužen rok naplate RTV takse- Poslanici Predstavničkog doma Parlamentarne skupštine Bosne i Hercegovine (PSBiH) usvojili su večeras na sjednici izmjenu Zakona o javnom radiotelevizijskom sistemu Bosne i Hercegovine po hitnom postupku.\nOva izmjena predviđa produženje roka za naplatu RTV takse do 30. juna ove godine.\nPodržan je Prijedlog zakona o izmjenama i dopunama Zakona o kontroli kretanja oružja i vojne opreme u drugom čitanju te Prijedlog zakona o dopunama Zakona o odlikovanjima BiH u prvom čitanju. Oba zakona predložilo je Vijeće ministara BiH.\nPoslanici su podržali i prijedloge službene verzije prečišćenog teksta Zakona BiH o izvršenju krivičnih sankcija, pritvora i drugih mjera te Zakona o državljanstvu BiH, a oba zakona predložila je Ustavnopravna komisija Predstavničkog doma.\nPoslanici su dali saglasnost za ratificiranje Protokola o saradnji u traženju nestalih osoba između Vijeća ministara BiH i Vlade Republike Srbije koji bi trebao doprinijeti pronalasku u ratu nestalih osoba. Za je glasalo 25 poslanika, dok je pet bilo protiv i šest suzdržanih glasova.\nPodržano je i nekoliko izvještaja o radu za prošlu godinu među njima Izvještaj o radu parlamentarnog vojnog povjerenika BiH, a podršku su dobili izvještaji o radu šest stalnih tijela za prošlu godinu, te izvještaji o radu šest zajedničkih stalnih tijela oba doma PSBiH.\nPoslanici su podržali imenovanje zamjenika glavnog revizora Ureda za reviziju institucija BiH Jasmina Pilice.\nPredsjedavajuća Doma Borjana Krišto (HDZBiH) najavila je na kraju sjednice da bi naredna sjednica tog doma Parlamentarne skupštine trebala biti održana 5. aprila.\nTagovibih institucije naplata protokol rad rok rtv taksa taksa zakon\nGIZ i MONKS ZDK implementiraju projektu Stručno obrazovanje u BiH\nDnevni COVID-19 bilten ZDK za 09. juli


Torijevci završili glasanje o novom lideru, rezultat u utorak\n22. juli/srpanj, 2019.\nBoris Džonson i Džeremi Hant tokom debate u Mančesteru\nČlanovi vladajuće britanske Konzervativne stranke završili su glasanje o novom lideru partije i vlade, a pobednik trke bivšeg i sadašnjeg šefa diplomatije, Borisa Džonsona i Džeremija Hanta, biće poznat sutra.\nDžonson, populista koji je bio i gradonačelnik Lonodona, važi za velikog favorita, ali kritičari osuđuju njegovo obećanje da će izvesti Veliku Britaniju iz Evropske unije sa ili bez sporazuma o razlazu.\nČlanovi Konzervativne stranke imali su rok do 17.00 danas po lokalnom vremenu da pošalju glasačke listiće. Rezultati glasanja biće objavljeni sutra, a pobednik će u sredu preuzeti dužnost šefa vlade od premijerke Tereze Mej.\nNekoliko članova vlade Tereze Mej, među kojima je ministar finansija Filip Hamond, najavilo je da će podneti ostavku pre nego što bi Džonson mogao da ih smeni zbog protivljenja njegovoj pretnji da će sprovesti Bregzit bez dogovora ako ne bude mogao da obezbedi nove pregovore o razlazu s EU.\nVećina ekonomista navodi da bi izlazak Velike Britanije iz Unije bez dogovora izazvao velike ekonomske teškoće u zemlji. Britanska agencija za nadzor ekonomije predvidela je da bi Bregzit bez dogovora pokrenuo recesiju, doveo do naglog pada vrednosti funte i pada ekonomije od dva odsto za godinu dana.\nBivši laburistički premijer Gordon Braun rekao je danas da bi Bregzit bez dogovora bio "čin ekonomskog samopovređivanja koji je potpuno u suprotnosti s nacionalnim interesom".\nLideri EU insistiraju da nisu mogući novi pregovori o 585 strana dugom sporazumu o razlazu postignutom s premijerkom Mej, koji je britanski parlament više puta odbacio.\nVećina poslanika donjeg doma britanskog parlamenta protivi se izlasku iz EU bez dogovora. Opozicione stranke pripremaju se za vanredne izbore do kojih bi moglo da dođe ako novoj vladi bude izglasano nepoverenje.\nNovog lidera danas nisu birali samo konzervativci, već i centristička stranka Liberalne demokrate, čija je popularnost prilično porasla zbog njenog snažnog protivljenja Bregzitu.\nČlanovi Liberalnih demokrata za novu šeficu stranke izabrali su 39-godišnju poslanicu iz Škotske Džo Svinson koja je pobedila bivšeg ministra energetike Eda Dejvija.


Unija poslodavaca o smanjenju akciza: Za prave odluke nikad nije kasno - CdM\nUnija poslodavaca o smanjenju akciza: Za prave odluke nikad nije kasno\nUnija poslodavaca Crne Gore (UPCG) pozdravlja odluku Vlade Crne Gore da revidira postojeći nivo akciznog opterećenja kroz izmjenu važećeg “akciznog kalendara” za cigarete.\nKako navode, najava ministra finansija Darka Radunovića po pitanju smanjenja akciza u skladu je sa zalaganjima i više puta javno saopštenim zahtjevima Unije poslodavaca, a njegova izjava da je prethodna odluka bila greška, dodatno govori o spremnosti Vlade da sasluša glas privrede, ispravi propuste i uvede mjere koje imaju za cilj rasterećenje poslovanja i očuvanje održivosti preduzeća.\n“Javnosti je poznato da je UPCG i prilikom kreiranja prethodne odluke Vlade imala vrlo jasan stav po navedenom, ističući da će dodatni nameti donijeti isključivo poteškoće na tržištu i probleme javnim finansijama, kao i niz negativnih efekata koje ovakve odluke stvaraju. U konkretnom slučaju, najveći negativan efekat prethodne odluke Vlade predstavlja uvećanje neformalne ekonomije koja sistemski uništava svaki segment ekonomije, a koja za finalni rezultat ima nezadovoljstvo kako privrednika – zbog nefer uslova, tako i države koja gubi budžetske prihode”, poručuju oni.\nIz Unije dodaju da se nadaju da će se u narednom periodu, prilikom kreiranja sličnih odluka, Vlada prethodno konsultovati sa predstavnicima biznisa, kao i da će uvažiti njihove preporuke, posebno iz razloga što, kako kažu, donošenjem ovakvih rješenja najveći udar trpe upravo privredni subjekti, a posredno i zaposlena lica.\n“Stoga, očekujemo da će period koji slijedi biti u znaku izgradnje predvidivog i podsticajnog poslovnog ambijenta za održiva preduzeća, koji će biti atraktivan i za postojeće i nove privrednike. U tom dijelu, posebnu pažnju Vlada Crne Gore treba da posveti aktivnostima koje se odnose na suzbijanje neformalne ekonomije koja u najvećoj mjeri smanjuje budžetske prihode i stvara nelojalnu konkurenciju.” navode u Uniji poslodavaca.\nPrema njihovim riječima, to je model koji može omogućiti povećanje broja poreskih obveznika, a zatim i pozitivno uticati na javne finansije. U tom takvom procesu, kažu, UPCG će, kao i uvijek, biti partner Vladi Crne Gore i kroz socijalni dijalog će uložiti sve napore da doprinese kreiranju poslovnog ambijenta koji će biti stimulativan za razvoj MSP – onih koji stvaraju, zapošljavaju, pune budžet, obezbjeđuju održivost javnih finansija i okosnica su ukupnog razvoja društva.\nTagoviCrnogorska ekonomija Darko Radunović smanjenje akciza UPCG\n5 Komentara na "Unija poslodavaca o smanjenju akciza: Za prave odluke nikad nije kasno"\nIA: Nabavke za bezbjednost u pravnom vakuumu do 2020. godine


Šef austrijske diplomatije: EU nije kompletna bez Zapadnog Balkana Šef austrijske diplomatije Alexander Schallenberg izjavio je da je prošla godina bila izgubljena godina u vezi sa proširenjem Evropske unije i da to sada ne smije biti slučaj, jer je EU nepotpuna bez Zapadnog Balkana.\n09. 05. 2021. u 17:54 SRNA\n"Ključno u tome je i proširenje EU na države Zapadnog Balkana. Protekla godina je bila izgubljena godina za cijeli region i sada je važno da se nadoknadi zastoj, jer će šteta biti sve veća. Bez naših partnera na Zapadnom Balkanu, EU nije kompletna", naveo je Schallenberg.\n"Protekla godina je pokazala u Evropi za vrijeme pandemije da je mnogo toga dobro funkcionisalo. Tako nam je pošlo za rukom da održimo zajedničko tržište i Fondom za obnovu pokrenemo najveći finansijski paket u historiji evropske integracije", objasnio je Schallenberg.\n"Zbog je sada važno da nastali zaostatak nadoknadimo brzim i efikasnim mjerama, a prije svega ekonomski rast, konkurentnost i proširenje zajedničkog tržišta podstaknemo modernizacijom i digitalizacijom", naglasio je Kurz.\nSvijet se ne smiruje: Ruski vojni brod ispalio hice upozorenja prema britanskom razaraču\nBiden šalje vakcine u BiH: Koje su i kada stižu\nUhapšena 32 pripadnika ISIL-a


Žene, džabe pričate: Muškarci čuju samo ono što žele – Kakanj-X\nNa 21 dec, 2014 273\nProsječan muškarac može da izdrži oko šest minuta ženinog ”trabunjanja” o tome kako je kuvala ručak, kako se osjeća i slične stvari, a u razgovoru s drugarima o sportu ili seksu, može da izdrži čitavih 15 minuta.\nViše od pola muškaraca priznalo je da “imaju selektivan sluh”, odnosno, da ne umiju da slušaju. Međutim, razgovor s drugarima im ne predstavlja problem, a najpopularnije teme među pripadnicima jačeg pola su sport, filmovi i spolni odnosi, piše “B92“.\nMuškarci u prosjeku četiri puta nedeljno “izignorišu” svoje žene u trenutku kada to baš i nije najpametnije.\nSvaki muškarac će se najvjerovatnije isključiti iz razgovora ako se priča o nekome koga ne poznaju ili o nečemu u šta se ne razumiju, kao na primjer, o kolegama s posla ili o novoj modi.\nTakođe, biće podjednako nezainteresovani ako je tema horoskop ili nešto što je njegova supruga vidjela na Fejsbuku.


RTCG - Radio Televizija Crne Gore - Nacionalni javni servis :: Turizam :: Raduju se izazovnoj sezoni naredne godine\n12. 12. 2021. 11:44 >> 11:47\nMenadžerka za marketing i komunikacije u Portonovom, Adrijana Husić, kazala je da su se neka sasvim nova tržišta pojavila, kada je u pitanju program iznajmljivanja stanova, ali i onaj dio koji se odnosi na kupovinu nekretnina u tom rizortu.\n„Očekuje nas jedna izazovna sezona naredne godine, ali joj se izuzetno radujemo, jer nas upravo rezultati koje smo postigli ove godine ohrabruju da postoji sve veće interesovanje sa različitih tržišta“, rekla je Husić agenciji Mina-business.\nOna je ocjenila da je prošla godina pokazala da je sve ono što se radi u ugostiteljstvu i generalno turističkoj sezoni umnogome uslovljeno mjerama i epidemiološkom situacijom.\n„Nakon jedne izuzetno izazovne godine, što je bila prošla, prije svega zbog pandemije Covida, ova godina je bila iznenađujuće dobra, kako za nas tako i za sve one koji su bili u ugostiteljstvu ove godine“, navela je Husić.\nPosebno ih je, kako je kazala, radovala činjenica što su imali veliki broj gostiju iz inostranstva, pored onih iz regiona i Crne Gore, koji tradicionalno sada već Portonovi prepoznaju kao destinaciju na kojoj mogu da nađu sve ono što im je potrebno za lijep provod, bilo da se radi o dnevnim posjetama ili dužem boravku u smislu ljetovanja.\nHusić je podsjetila da je Portonovi vrata posjetiocima otvorio 2019. godine i da je to jedna od najvećih stranih direktnih investicija u Crnoj Gori, od gotovo jedne milijarde EUR.\n„Mi nastavljamo redovna ulaganja i obogaćujemo ponudu samog Portonovog, što ćemo raditi i ubuduće“, saopštila je Husić.\nKada su u pitanju novogodišnje aktivnosti u tom rizortu, Husić je navela da je decembar u znaku praznične čarolije i da su se trudili da donesu duh velikih svjetskih metropola u Crnu Goru, što su, prema prvim reakcijama posjetilaca, i uspjeli.\n„Različiti programi su pripremljeni, kako oni zabavni, tako i za djecu, prateći sve mjere koje su trenutno na snazi. Svi oni koji su zainteresovani za sve ono što se dešava u Portonovom treba redovno da se informišu na našem sajtu www.portonovi.com“, rekla je Husić.\n„Tu svi oni koji su zainteresovani, pored prelijepih dekoracija koje krase ove godine Portonovi, mogu da uživaju u raznim mediteranskim i internacionalnim delicijama i zabave se ukoliko dođu sa društvom, ali i sa porodicom“, zaključila je Husić.


Obama i Romni izjednačeni u podršci birača – Nadlanu.com\nObjavljeno 23. maja 2012. / 12:12:36\nVAŠINGTON, 23. maja 2012. (Beta-AP) – Predsednik SAD Barak Obama i njegov izazivač iz Republikanske stranke Mit Romni gotovo su izjednačeni u podršci birača, naročito kada se radi o ekonomskim pitanjima, pet meseci pre izbora za predsednika države, pokazuje nova anketa čije rezultate u sredu objavljuje Vašington post.\nS obzirom da je stopa nezaposlenosti u SAD i dalje iznad osam odsto, oba kandidata su stavili naglasak na otvaranje novih radnih mesta i na ekonomiju.\nRepublikanac Romni i demokrata Obama ponudili su drastično različite vizije rešavanja ekonomskih problema u SAD, udvarajući se glasačima koji kažu da će im zapošljavanje biti najbitnija tema o kojoj će razmišljati kad dodju predsednički izbori u novembru.\nU vezi sa ekonomskim pitanjima, Obama i Romni uživaju jednaku podršku ispitanika u anketi Vašington posta i Ej-Bi-Si Njuza (ABC News) – po 47 odsto.\nGeneralno, 49 odsto ispitanih želi da Obama ponovo bude izabran za predsednika, dok 46 odsto na tom mestu vidi Romnija. Ali ta razlika od tri odsto je statistički beznačajna.\nI druge ankete koje su ovih dana sprovodjene na nacionalnom nivou pokazuju sličan rezultat – prednost jednog kandidata tek je neznatna nad drugim.


RTS :: Partizan u novom obliku neutralisao Gent, ali sputao i sebe\nFudbal Partizan u novom obliku neutralisao Gent, ali sputao i sebe\nčetvrtak, 04. nov 2021, 20:38 -> 21:06\nCrno-beli su promenili formaciju, sa njom i neke osnovne mehanizme u igri, i uspeli su da budu konkurentniji u duelu sa Gentom nego u prvoj utakmici. Međutim, suzbijanje nekih od jasnijih opasnosti koje dolaze od belgijskog tima ima i svoju jasnu cenu, jer donosi, makar u određenoj meri, krnjenje i kompromitovanje i onih opasnosti koje srpski tim obično iznosi pred svakog svog protivnika (rezultat 1:1 ovo i oslikava). Pravi balans u ovom smislu možda bude i presudan u nastavku evropske sezone za beogradski tim.\nFudbaleri Partizana počeli su meč (i u njegovoj primeni ostali dosledni) u obliku koji im nije svojstven, ako o tako nečemu možemo govoriti na ovaj način u modernom fudbalu.\nUmesto uobičajenog 1-4-2-3-1, crno-beli su igrali u 1-3-5-2 sistemu (bez lopte u srednjoj 5-3-2/5-2-3 zoni, sa loptom u 3-1-4-2, sa visoko pozicioniranim krilnim bekovima).\nGovoreći sa aspekta onih faza igre u kojima je posed pripadao protivniku – a takvih je svakako bilo više – Partizan je linijom sa pet defanzivaca rešavao potencijalni numerički, a time i svaki drugi problem, koji je mogla da im pravi ekipa Genta, koja je, shodno opštim navikama belgijskog fudbala danas, u ofanzivnoj organizaciji stajala u 3-2-5/3-2-4-1 formaciji.\nSrpski tim je na ovaj način, bez dodatnih modifikacija (defanzivnih rotacija kao jednog od osnovnih postulata zonske odbrane, odnosno naglašenijih orijentacija na čoveka, što neretko rade ekipe suočene sa ovim problemom), obezbedio sebi preduslove da smanji količinu prilika koje dopušta Gentu.\nMeđutim, to je imalo i posledicu u činjenici da je sam Partizan bio manje opasan nego što to obično biva, bez obzira na nekoliko dosta opasnih situacija pred golom domaćeg tima.\nNaprosto, ekipa kakva je Partizan, nameštena da posebno opasna bude u svim vrstama ofanzivnih tranzicija, po oduzetoj lopti nije imala priliku za progresivni pas i beg od kontrapritiska protivnika u praznijim delovima terena. Vezni red je stajao dosta usko i, time potpomognuto, kompaktno, ali falili su oni igrači koji bi bili prenosni u poluprostorima ili čak na boku.\nKada bi se tamo našli centralni napadači, Rikardo ili Menig, nedostajala je onda njima opcija za pomoćni pas pre daljeg napadanja dubine, ili su naprosto krilni bekovi, Urošević ili Miljković, bili prenisko.\nPartizan je imao problema sa ulaskom u igru, odnosno sa prvom fazom poseda, a nije uvek bilo najjasnije sinhronizovanosti defanzivne linije. Postizanje toga se, naravno, usložnjava samim dodavanjem jednog igrača (lakše je, u tom smislu, igrati sa četiri defanzivaca nego sa pet).\nPartizan je i primio gol braneći neadekvatno jednu bočnu loptu, što se dešava samo onda kada ne postoji jasna sinhronizovanost (možda i nepotpuno razumevanje) individualno i grupno taktičkidž zahteva. To je nešto o čemu treneri, posebno oni naglašeno temeljni kakav jeste šef struke Partizana, mnogo vode računa.\nSve ovo se naslanja na izloženo, odnosno na ono što se tiče činjenice da svako izvlačenje igrača iz zone komfora donosi njima određenu nelagodu. To se smanjuje navikom, odnosno kada igrači same te promene prihvate kao deo svoje zone komfora, ali za to je potrebno ili mnogo vremena u samom trenažnom procesu ili nešto drugačiji osnovni model nego onaj koji inače praktikuje trener Stanojević (ili, istinu govoreći, većina trenera na svetu).\nU skladu sa ovim, a u kontekstu jasnog puta ka nokaut fazi takmičenja na kojoj se Partizan i dalje nalazi, postoji jasan povod za zadovoljstvo.\nIpak, sve to uz određenu umerenost, jer crno-beli protiv Genta, ekipe koja im je najpribližnija po kvalitetu, nisu uspeli da dominiraju u 180 minuta fudbala, makar ne u većinih onih standardnih fudbalskih situacija koje se i uzimaju kao parametar prilikom ovakvih karakterizacija.\nA upravo će to odrediti njihov dalji evropski put, kuda god ih on odvede...\nDan D u Superligi - Voždovac budi nadu Partizanu


Smenili inspektora jer je prijavljivao neispravnu hranu\nU Srbiji ne postoji sistem kontrole koji pruža pouzdanu garanciju bezbednosti hrane. Građani ne znaju kakvu hranu jedu jer Uprava za veterinu ne dozvoljava da u javnost izađu ti podaci, kaže za „Blic“ Momčilo Cvetković, bivši veterinarski inspektor koji je nezakonito smenjen.\nMomčilo Cvetković, veterinarski inspektor\nOn kaže da se ni za neispravnost mleka ne bi saznalo da nije u pitanju javno političko prepucavanje.\nZaštitnik građana Saša Janković utvrdio je da je Ministarstvo poljoprivrede godinama ignorisalo, ućutkivalo i nezakonito smenilo tog veterinarskog inspektora, koji je službeno prijavljivao nepravilnosti u toku kontrole bezbednosti hrane.\n- Ja ništa nisam krio, ali niko nije hteo da čita to što sam pisao. Dve godine nije vršena kontrola hrane životinjskog porekla u maloprodajnim objektima - kaže Cvetković.\nOn objašnjava da od jula 2009. do avgusta 2011. nisu kontrolisane namirnice u supermarketima, marketima, ugostiteljskim objektima.\n- Rezultati laboratorijskih analiza hrane životinjskog porekla pokazali su da oko 30 uzoraka mesa, proizvoda od mesa, jaja, mleka i mlečnih proizvoda nije bilo u skladu s mikrobiološkim i kriterijumima kvaliteta hrane - kaže Cvetković.\nOn ističe da su rezultati superanaliza uzoraka mesa, uzetih od pet velikih proizvođača, pokazali povećani nivo hemijske supstance u mesu koja ništa nije manje opasna od aflatoksina.\nOn navodi da postoji osnovana sumnja da se ubrizgavanjem hemijske supstance i vode sprovodi jedan vid falsifikovanja mesa jer hemijska supstanca ima veliku moć vezivanja vode u mesu.\n- O navedenim propustima pismeno su obavešteni nadležni državni organi, koji ništa nisu preduzeli iako postoji osnovana sumnja za krivično delo ugrožavanja života građana - kaže Cetković.\nOn smatra da je osnovni razlog loše kontrole hrane nestručnost Veterinarske inspekcije, koja je 2009. po Zakonu o bezbednosti hrane dobila zadatak da vrši sve kontrole, a na njih nije bila spremna.\nZaštitnik građana je u izveštaju naveo da je savesni inspektor ustanovio i nezakonitu naplatu taksa za uverenja o zdravstvenom stanju životinja, otkrio duple račune, prisvajanje novca u veterinarskim stanicama i da su stočarima naplaćivane takse i do osam puta veće od propisanih.\nCvetković je u dva navrata tokom 2011. tražio da spreči nezakonit uticaj na njegov rad i zaštiti samostalnost inspekcijske funkcije, ali zaštitu nije dobio, već je dva puta nezakonito razrešen s mesta šefa odseka Republičke veterinarske inspekcije. Nezakonitost oba rešenja je utvrdila vladina žalbena komisija.\nIpak, M. C. ni posle više od godinu dana od poslednje odluke te komisije nije vraćen na svoje radno mesto iako mu je u međuvremenu i Agencija za borbu protiv korupcije dala status zaštićenog uzbunjivača.


KONTEJNERI U CENTRU ROŽAJA SE PRAZNE DVA PUTA DNEVNO ALI SE MNOGO BRŽE PUNE – Rožaje Today\nKontejneri u ulici 13.Jul\nStanari dva poslovno-stambena objekta u centru Rožaja, u Ulici 13. jul, godinama muče muku sa neprijatnim mirisima koji dolaze iz kontejnera smještenih tik uz njihove prozore. Osim stanara, negoduju i zakupci i vlasnici više poslovnih prostora koji apeluju na odgovorne u lokalnoj upravi i Komunalnom preduzeću da ovaj problem najhitnije riješe. Zahtijevaju da se poveća broj kontejnera i da se oni izmjeste na drugo lokaciju koja će biti na pristojnoj udaljenosti od poslovnih i stambenih objekata. Kažu da je sutuacija gotovo nepodnošljiva ljeti kada se oko kontejnera nalazi razni otpad koji mačke i psi lutalice razvlače, a okolinom se šire neprijatni mirisi. Stranari Ulice 13. jul kažu da zbog smetlišta u neposrednom komšiluku strahuju od pojave zaraznih bolesti.\n-Sobzirom na to da je na ovom prostoru koji se nalazi u samom centru Rožaja skoncentrisan veliki broj građana, preduzeća, restorana, kafića, prodavnica, mesara i drugih poslovnih prostora, pet kontejnera koliko je postavljeno ispod naših prozora se veoma brzo napuni otpadom. Tražimo da se poveća broj kontejnera i da se ovi postojeći najhitnije izmjeste sa ovog prostora. Posebno smo ugroženi u ovim vrelim danima kada odavde prijati zaraza usled smrada koji se širi iz prepunih kontejnera. Ovdje se odlaže kućni i drugi otpad a najgore je to što se ostavlja i životinjski otpad koji se brzo usmrdi pa zbog toga ne možemo da otvorimo prozore niti da izađemo na terase – požalilo se nekoliko stanara, te vlasnika i zakupaca poslovnih prostora.\nOni ističu da komunalci prazne kontejnere koji mogu da prime više od 10 kubika smeća, dva puta dnevno ali da to nije dovoljno.\n-I kada bi po najmanje pet puta praznili kontejnere to ne bi bilo dovoljno s obzirom na veliku količinu otpada koji se ovdje stacionira.Ovo je zaista ružna slika ovog grada koja ugrožava zdravlje građana. Apelujemo na odgovorne da dislociraju kontejnere a ukoliko to ne učine mi ćemo preduzeti druge mjere i organizovano ih sami izmjestiti. Isto tako pozivamo nadležne institucije da zabrane odlaganje životinjskog otpada u sve kontejnere na cijelom gradskom području a posebno da svoj otpad ne bacaju oko kontejnera. Pozivamo nadležne da se založe i zabrane ovdašnjim marketima da svoj otpad odlažu na ovakvim mjestima jer smatramo da se kontejneri prepunjavaju ambalažom usljed četa dolazi do odlaganja smeća oko kontejnera što je zaista ružno posebno u ljetnjim mjesecima – zaključuju sagovornici „Dana”.\nKARTONSKA AMBALAŽA PRAVI VELIKI PROBLEM\nU Komunalnom preduzeću kažu da ne mogu da postignu da očiste otpad i pored toga što dva puta dnevno odvoze smeće iz Ulice 13. jula.\n-Radimo svih sedam dana u nedjelji ali ne možemo biti na terenu 24 sata dnevno. Komunalna policija mora da poradi na tom planu i zabrani odlaganje kartonske ambalaže u kontejnere. Kartonska amabalaža je glavni uzročnik odlaganja smeća pored kontejnera. Komunalna policija treba da identifikuje građane koji pored kontejnera ostavljaju namještaj, šut i drugi čvrsti otpad što nam predstavlja veliki problem – saopštili su iz rožajskog Komunalnog preduzeća.\nTreba li ovo kometarisati?\nOvo prevazilazi savjest vlasnika maloprodajnih poslovno/ komercijalnih objekata i njihov odnos prema stanarima i gradjanima Rozaja.\nKomunalna policija, koja zarade prima od gradjana kao poreskih obveznika, nista ne radi/e…..???\nOvo je SRAMOTA…!!!


Regioni - datum: 2019-03-14 TURSKA RAZVOJNA AGENCIJA TIKA FINANSIRA JOŠ JEDAN PROJEKAT U BERANAMA\nPredstavnici „Tike” nedavno u Beranama Urediće park\nBERANE – Sredstvima koja je obezbijedila Turska razvojna agencija „TIKA”, uskoro će biti rekonstruisan park pored Lima. Projektom je predviđeno da se, pored uređenja zelenih površina, izgradi i savremeno dječje igralište.\n-Prilikom nedavne posjete predstavnika „TIKE” dogovoreno je da se radi kompletna sanacija jednog od najljepših gradskih parkova. U njemu će biti izgrađeno savremeno dječje igralište sa gumiranom podlogom. Biće postavljena nova „led” rasvjeta, zamijenjen parkovski inventar – klupe za odmor i kante za otpatke, a biće urađen i sistem za navodnjavanje kako bi se u najtoplijem dijelu godine zelene površine održavale kako treba – naveli su iz lokalne uprave.\nPredstavnici „TIKE” nedavno su boravili u Beranama.\n-Nadamo se da je ovaj projekat samo početak saradnje i da ćemo u narednom periodu sa „TIKOM” imati još značajnih investicija, i to sve na zadovoljstvo građana koji će biti krajnji korisnici -istakli su iz lokalne uprave, dodajući da se očekuje brzi početak radova u parku.


► OEBS poziva vlasti da reše slučaj Dade Vujasinović, 26 godina od njene smrti\n"Danas se navršava 26 godina od smrti novinarke Dade Vujasinović koja je istraživala povezanost političara tokom rata i organizovanog kriminala. RSF poziva vlasti da temeljno istraže njenu smrt koja je i dalje nerešena. Nema nekažnjivosti za zločine nad novinarima!", poručila je organizacija Reporteri bez granica u poruci na Tviteru.\nMeđunarodni institut za štampu (IPI) je takođe na Tviteru naveo da se seća novinarke Dade Vujasinović koja je na današnji dan pre 26 godina pronađena mrtva u svom stanu. "Nakon godina izveštavanja sa linija fronta balkanskih ratova, vratila se u Beograd da pokriva korupciju političara i organizovanog kriminala. Njena smrt je i dalje nerešena", podseća IPI.\nNovinarka "Duge" Radislava Dada Vujasinović pronađena je na današnji dan pre 26 godina mrtva u svom stanu na Novom Beogradu, a da je smrt nastupila pod nerazjašnjenim okolnostima potvrdili su nalazi domaćih forenzičara i forenzičara Instituta iz Haga.\ndada vujasininović /\nProcenjuje se da je od gripa i upale pluća od septembra 1918. do juna 1919. umrlo oko 675.000 Amerikanaca. Ta brojka za preko pola miliona mrtvih od ovih uzroka prevazilazi neepidemijske godine,...


Niška televizija » Snažan franak vrši pritisak na švajcarske banke\nSnažan franak vrši pritisak na švajcarske banke\nObjavljeno 20.01.2015. 18:08\nJačanje švajcarskog franka izvršiće pritisak na švajcarske privatne banke specijalizovane za upravljanje sredstvima i pogoditi njihovu profitabilnost, izjavio je danas predsednik Asocijacije švajcarskih banaka koje upravljaju aktivom Boris Kolardi.\nŠvajcarska centralna banka je prošle nedelje iznenadila ceo svet ukinuvši trogodišnji limit od 1,2 franka za evro, prenosi agencija Frans pres.\nVrednost švajcarske valute je od tada u porastu, a danas je franak dostigao paritet sa evrom.\nKolardi, koji je takođe izvršni direktor banke „Julijus Ber“, navodi da snažan franak može da predstavlja problem za privatne banke koje oko 80 odsto prihoda ostvaruju u inostranim valutama, dok oko 80 odsto troškova plaćaju u francima.\nNeke banke bi mogle da se usoče sa značajnim rastom troškova, pa čak i da osete potrebu da se spajaju, prodaju ili ugase, dodao je on.\nU periodu od 2005. do 2013, broj privatnih banaka u Švajcarskoj smanjen je gotovo za četvrtinu, sa 182 na 139, zbog rastućih regulatornih troškova i smanjenja bankarske tajnosti zbog pritisaka inostranih vlasti.\nTanjug 20.01.2015 16:45\nFoto ilustracija Freeimages\nPivara „Niš“ oglasila je prodaju svoje pokretne i nepokretne imovine\nMMF o aranžmanu sa Srbijom 23. februara


BH Telecom: Otvoren prvi CEO Summit pod generalnim pokroviteljstvom BH Telecoma\nOtvoren prvi CEO Summit pod generalnim pokroviteljstvom BH Telecoma\nCilj konferencije je ujedinjenje uspješnih privrednih lidera i kompanija iz regiona, kako bi se pokrenula pozitivna kretanja i opstanak privrede u cijelosti. Konferencija je prilagođena online i offline formatu i fizički joj prisustvuju predstavnici više od 70 kompanija, tj. njihovi CEO i TOP management, 13 govornika, privrednih lidera vodećih kompanija u BiH, te predstavnici sponzora.\nŠto nam to donose promjene nastale u vrijeme krize, kako se prilagoditi i nastaviti redovno i uspješno poslovanje, šta su prilike koje kompanije u BiH i regionu nikako ne smiju propustiti, te kakvi nas to tokovi i perspektive čekaju, samo su neke od tema o kojima će danas govoriti domaći i regionalni CEO lideri.\nSedin Kahriman v.d. generalnog direktora BH Telecoma učesnik je panel diskusije „Ritam razvoja i inovacije“ (primjer iz prakse kompanija iz BIH i svijeta). CEO Summitu Sarajevo prisustvuju i Elvedin Kanafija, direktor Direkcije za prodaju, promociju i podršku BH Telecoma i Samira Ćerim, v.d. izvršna direktorica Izvršne direkcije za informacione tehnologije, koja je i član Uprave BH Telecoma.\nBH Telecom kao generalni pokrovitelj konferenciju vidi i kao priliku da se domaći lideri ujedine i zajedničkim projektima pomognu opstanak privrede, te otvore neke nove tokove i prilike za širenje biznisa.


Đilas blokirao DS\nFIRMA "Multikom", bivšeg lidera demokrata Dragana Đilasa, aktivirala je menicu na svoja potraživanja od DS, pa je sada dug ove stranke narastao na 109 miliona dinara - saznaju "Novosti".\nPrema podacima Narodne banke Srbije, pre samo nekoliko meseci, demokrate su dugovale 71 milion dinara, a nagli skok minusa nastao je upravo zbog namere Đilasa da namiri svoja potraživanja.\nNaime, "Multikom" je u oktobru prošle godine otkupio dug DS od Razvojne banke Vojvodine (RBV), jer je pretila opasnost da banka proda imovinu koju su funkcioneri ove stranke stavili pod hipoteku, uključujući i stan u kojem živi Đilas. On je tada objasnio da je otkup duga bio jedini način da se sačuvaju založene nekretnine, kao i da je njegova firma sa DS potpisala ugovor po kojem se stranka obavezuje da će ga vratiti, za šta je procenjeno da će biti potrebno godinu i po do dve.\nDug demokrata Razvojnoj banci iznosio je 42 miliona dinara, a vrednost oko 15 založenih nekretnina procenjena je na tri puta veću vrednost - oko 120 miliona dinara.\nSekretar DS Milan Popović rekao nam je da je dug DS naglo povećan jer je u iznos ukupne blokade njihovog računa ušla i suma koju stranka duguje firmi "Multikom":\n- Đilas, odnosno firma "Multikom", prosto su stali u red za naplatu svojih potraživanja. Dogovorom s njim, postigli smo da banka ljudima ne oduzima kuće, a da DS više ne duguje ni dinara RBV. Dugovanja polako smanjujemo, i to na mesečnom nivou za oko sedam-osam miliona dinara. Kad Đilasova potraživanja dođu na red, i on će biti isplaćen.\nPRILOZI UMESTO KREDITA\nS obzirom na besparicu u kojoj se DS nalazi, i kampanja ove stranke biće prilagođena finansijskim mogućnostima. Popović nam kaže da nikakve kredite ni pozajamice neće uzimati i da će se u potpunosti osloniti na priloge članstva i simpatizera i prihode koji im sleduju iz budžeta. Zbog toga će i akcenat biti stavljen na kampanju od vrata do vrata, a ne na skup televizijski marketing.\n« PRVA POBEDA OPOZICIJE U SRBIJI: Dan kada su Đinđić, Drašković i Pešić do nogu potukli Slobu Miloševića! (VIDEO) Rukovodstvo treba dobro da razmisli da li je pametno da SNS sama formira vladu »


Pazarci "pecaju" tri boda kraj Tise - Sportske.net\nPokušaće fudbaleri Novog Pazara da iznenade OFK Bečej 1918 na sutrašnjem gostovanju i osvoje važna tri boda u borbi za opstanak.\nMilovanović: "Javor favorit, želimo da ostanemo neporaženi"Ivanjičani slavili u lokalnom derbiju, Kragujevčani maestralni na startu!PLS - U sredu nadoknada propuštenogPazar se u Ulciju priprema za borbu za opstanakSve je lakše posle UPPR-a, Pazarci doveli još dva pojačanja!\nTrener fudbalera Novog Pazara Neško Milovanović rekao je danas da veruje da će se njegova ekipa oporaviti od poslednjeg poraza od TSC-a (0:1) i da će u utakmici 29. kola Prve lige Srbije prikazati dobru igru u Bečeju.\n"Bodove tražimo protiv rivala približnog kvaliteta. Imamo odličnu atmosferu, ne dozvoljavam da igrači nijednog trenutka padnu. Bečej 1918 je dobra ekipa, sa trojicom, četvoricom odličnih individualaca", ocenio je Milovanović.\nBečej 1918 na 11. mestu i ima 33 boda, dok je Novi Pazar poslednji, 16. sa 14 bodova.\n"Imaju 19 bodova više od nas i ne možemo da im pretimo. Ipak, pokušaćemo da ih iznenadimo tamo gde se najmanje nadaju i donesemo tri boda u Pazar", rekao je Milovanović.\nOn još ne može da računa na nedovoljno oporavljenog vezistu Dina Šarca, za sastav zbog bolesti ne konkuriše napadač Dženan Plojović, kao ni štoper Faruk Bihorac.\nUtakmica Bečej 1918 - Novi Pazar na programu je u sredu od 15 časova na Gradskom stadionu kraj Tise.


Početak suđenja i nova optužba protiv Su Ći dok hunta pojačava represiju\nSvet Autor:Radio Slobodna Evropa18. feb. 202110:52\nIzvor: Tanjug via AP Photo\nSvrgnuta civilna liderka Mjanmara Aung San Su Ći suočena je s novom optužbom i neregularnim početkom suđenja, dok vojna hunta prikazivanjem sile i blokadom interneta pojačava represiju protiv demonstranata, čiji protesti takođe dobijaju na snazi i širini, pišu svetski mediji.\nSajtovi vlade kojima upravlja vojna hunta u Mjanmaru na meti hakera\nSuđenje bez advokata\nSuđenje Su Ći i takođe svrgnutom predsedniku Mjanmara Vin Mintu, počelo je u tajnosti iza zatvorenih vrata u utorak, 16. februara, putem video konferencije bez znanja njenog advokata, piše The New York Times, prenosi RSE.\nOni su suočeni sa, kako ističe američki list, opskurnim optužbama koje bi im mogle doneti šest, odnosno tri godina zatvora. Su Ći je optužena za kršenje uvoznih ograničenja, pošto su voki-tokiji i druga strana oprema pronađeni u njenoj vili. U utorak je protiv nje izneta nova optužba za kršenje zakona o prirodnim katastrofama, zbog kontakata s velikim brojem ljudi tokom pandemije. Vin Mint je optužen je za kršenje ograničenja u vezi s prirodnom katastrofom.\nPrvi dan suđenja izabranim liderima Mjanmara zaključio je vrtoglave dve nedelje u kojima je vojska, koja je vladala zemljom skoro pola veka pre nego što je podelila vlast s civilnom vladom, zatvorila stotine ljudi, ukinula građanske slobode stanovništvu i nepokolebljivo ignorisala milione demonstranata koji su ustali protiv puča, ukazuje NYT.\nSu Ći, dobitnicu Nobelove nagrade za mir, koja je decenijama predvodila demokratsku opoziciju u Mjanmaru, nije viđena u javnosti otkako su vojnici upali u njenu vilu u ranim jutarnjim satima 1. februara, mada je, dodaje list, njeno nasmejano lice sveprisutno na posterima i plakatima koje nose demonstranti.\nSuđenje svrgnutim liderima je, kao i u mnogim pravnim procesima u Mjanmaru, bilo ispunjeno nepravilnostima. Advokatu Su Ći prvo je rečeno da će suđenje početi u ponedeljak, pa su ga naveli da veruje da će ipak biti u sredu, a onda je u utorak u 11 sati iznenada obavešten da se njegova klijentkinja pojavljuje na sudu putem video konferencije. Dok je dojurio u sud, sve je bilo gotovo, za manje od sat vremena.\nPolicija u Mjanmaru podigla je novu optužnicu protiv Su Ći, dok su vojne vlasti intenzivirale represivne akcije protiv svojih protivnika, ističe Associated Press.\nStatus druge optužnice, koju je podnela policija, nije jasan na sudu, mada prema izmenama kaznenog zakona koje je hunta izvela prošle nedelje, Su Ći može biti u zatvoru na neodređeno bez formalne optužbe na sudu, navodi AP.\nPravni manevar usledio je dve nedelje pošto je vojska preuzela vlast šokantnim zaustavljanjem krhkog napredovanja Mjanmara ka demokratiji, koji je najviše bio primetan u mandatu Su Ći kao nacionalne liderke, ukazuje AP, dodajući da je hunta posle puča pojačala pritisak na demonstrante, uključujući nasilno razbijanje protesta i blokadu interneta.\nVojska je treću noć zaredom blokirala internet od jedan sat posle ponoći do devet ujutro. Prošlih nedelja je takođe uvodila slične blokada, a i nešto manje uspešno je pokušala da blokira platforme društvenih medija, dok je pripremila nacrt zakona koji bi kriminalizovao mnoge aktivnosti na internetu.\nPortparol Ujedinjenih nacija rekao je da nove optužbe protiv Su Ći ne menjaju stav svetske organizacije, koja je „čvrsto osudila“ vojsku zbog poništavanja „demokratske volje naroda“ i hapšenja političkih lidera, aktivista i mirnih demonstranata.\nSuočeni s međunarodnim pritiskom i velikim uličnim demonstracijama, vojni generali su pojačali svoje akcije, piše The Wall Street Journal, ukazujući da su u prikazivanju sile tenkovi pojavili na ulicama Jangona, najvećeg grada Mjanmara, u nedelju i ponedeljak.\nDemonstranti već danima traže puštanje na slobodu Su Ći, uprkos strahu od represije. Pokret za građansku neposlušnost se proširio i uključio vladine zvaničnike, zaposlene u železnici, sakupljače smeća, bankarske radnike, lekare i druge koji su se pojavili na demonstracijama u službenim uniformama.\nGrađani upoznati s vojnom vladavinom žive u strahu od noćnih racija i hapšenja, podvlači američki list. U nekim četvrtima su okupljeni timovi koji paze i upozoravaju stanovnike ako primete snage bezbednosti.\nOd puča je privedeno oko 400 ljudi, uključujući izborne zvaničnike, studente, aktiviste i desetine članova stranke Su Ći, navela je neprofitna organizacija Udruženje za pomoć političkim zatvorenicima.\nPre nego što je vojska preuzela vlast, stranka Su Ći Nacionalna liga za demokratiju bila je na putu da dobije drugi petogodišnji mandat posle pobede na izborima u novembru, ali je vojska tvrdila da su izbori na kojima je poražena njoj bliska partija, obeležile prevare. Generali su rekli da planiraju da održe nove izbore, mada, kako piše Volstrit džurnal, mnogi brinu da vojska postavlja osnove da onemogući da Su Ći i njena stranka učestvuju na tom glasanju.\nDan posle nove krivične prijave protiv Su Ći i početka suđenja, u sredu, 17. februara, na ulice najvećeg grada Mjanmara izašle su hiljade demonstranata u najvećem iskazivanju prkošenja vojnoj hunti, ističe The Times.\nU „kampanji pokvarenih automobila“, organizovanoj preko društvenih mreža, vozači su svojim vozilima blokirali ulice kako bi sprečili kretanje bezbednosnih snaga po Jangonu, finansijskoj prestonici Mjanmara.\nSpecijalni izvestilac Ujedinjenih nacija Tom Endrjus upozorio je da bi izveštaji o dovođenju vojnika u Jangon mogli dovesti do toga da situacija izmakne kontroli. Njegova upozorenja, ukazuje londonski list, usledila su posle eskalacije nasilja širom zemlje s izveštajima da su protiv demonstranata korišćeni gumeni meci i suzavac. Jedna žena je u kritičnom stanju u glavnom gradu Nejpidou, pošto je prošle nedelje pogođena u glavu.\nProtesti su eskalirali dan posle nove optužbe protiv Su Ći, nakon što su demonstracije u Jangonu bile manje početkom ove nedelje nego prošle, premda su bili nastavljene na ključnim lokacijama poput Centralne banke, jedne od vladinih institucija u kojoj štrajkuje značajan broj zaposlenih.\nIzveštaji iz Jangona sugerišu da povlačenje novca i štrajkovi zaposlenih ozbiljno utiču na komercijalne banke. Mnoge filijale su zatvorene, dok druge ograničavaju podizanje novca, usred glasina da na bankomatima ponestaje novca. To je, ukazuje Tajms, delimično povezano i sa neizvesnim pristupom internetu, koji je blokiran treću noć zaredom po nalogu Saveta državne uprave, kako sebe naziva hunta.\nČlanovi pokreta za građansku neposlušnost u Mjanmaru usmerili su svoj gnev na Kinu, koju demonstranti optužuju da pomaže generalima koji su svrgli Su Ći, ukazuje The Financial Times.\nDemonstranti su se prošle nedelje okupljali ispred kineske ambasade u Jangonu, tvrdeći da su generali marionete Pekinga. Na posterima je prikazivan kineski predsednik Si Đinping kako vođu hunte, generala Min Aung Hlaing, kontroliše koncima kao lutku. Takođe je, ističe britanski list, pokrenuta kampanja za bojkot kineskih proizvoda, dok je bilo i poziva za napad na gasovod iz Kine.\nIsključivanje interneta je podstaklo spekulacije da se uz pomoć Kine postavlja „veliki zaštitni zid“ za cenzurisanje, dok je portparol hunte naveo da Mjanmar ima dovoljno stručnjaka da to sam učini. Takođe se šire glasine da su avionima iz Kine dovezeni oprema za blokadu interneta ili kineski vojnici. Kineski ambasador je odbacio spekulacije, rekavši da „trenutni razvoj u Mjanmaru apsolutno nije ono što Kina želi da vidi“.\nObnavljanje antikineskog raspoloženja naglasilo je složeni odnos dve zemlje, čije su ekonomske veze sve jače, ocenjuje FT. Kina ima višedecenijsku istoriju prodaje oružja i tajnih poslova s pripadnicima vojne elite Mjanmara, ali je takođe imala čvrste, mada ponekad osetljive odnose sa srušenom civilnom vladom. Tokom Sijeve posete prošle godine, Su Ći je potpisala niz infrastukturnih ugovora povezanih s Inicijativom za pojas i put, a Peking je takođe stao uz njenu vladu kada se suočila s međunarodnom osudom zbog postupanja prema muslimana Rohindžama.\nOd prvog dana puča u Mjanmaru se sumnja u namere Kine, ističe Fajnenšl tajms. Kineski mediji su ranije puč i hapšenje civilnih lidera opisali kao „veliku rekonstrukciju vlade“, dok je u Savetu bezbednosti UN, Kina zajedno s Rusijom, još jednim tradicionalnim saveznikom mjanmarske vojske, u početku blokirala rezoluciju za osudu puča, mada su kasnije Peking i Moskva podržali izjavu Saveta bezbednosti u kojoj je izražena „duboka zabrinutost“ i pozvano na oslobađanje zatvorenih zvaničnika.\nAung San Su ČiInternetKinaMjanmarRusijaUNvojna hunta


Orržana prezentacija studije za javno osvetljenje na teritoriji grada Valjeva iz nepovratnih sredstava države Mađarske - Valjevo na dlanu\nHomePrivredaOrržana prezentacija studije za javno osvetljenje na teritoriji grada Valjeva iz nepovratnih sredstava države Mađarske\nOrržana prezentacija studije za javno osvetljenje na teritoriji grada Valjeva iz nepovratnih sredstava države Mađarske\nStudija izvodljivosti „Smart City Valjevo“ – unapređenje javne infrastrukture kroz rekonstrukciju javnog osvetljenja uz primenu mera energetske efikasnosti i smanjenja emisije SO2“, koju je pripremila kompanija Smart Energy Investment Kft ogranak SEI Beograd, predstavljena je danas u Valjevu.\nU okviru studije prikazana je tehnička i ekonomska opravdanost ulaganja u unapređenje javne infrastrukture u skladu sa standardom SRPS EN 13201:2016. Predviđeno je 11.373 komada svetiljki za zamenu i 232 upravljačka sistema koji će regulisati automatsko funkcionisanje. Cilj projekta je da sistem javnog osvetljenja vrši funkciju bez ljudskog angažovanja odnosno automatski.\nNa lokacijama gde ne postoji mreža javnog osvetljenja predviđena je ugradnja svetiljki koje se napajaju iz solarnih panela i koje su izvan sistema javnog osvetljenja. Studija definiše implementaciju svetiljki sa LED tehnologijom i proširivanje SMART elementima za komunikaciju i povezivanje na centralni sistem upravljanja.\n,,Država Mađarska nastaviće sa ulaganjem u Srbiju kao i do sada. Verujem da će ovakvih projekata biti sve više kako bi se sigurnim koracima otvorila vrata prema EU. Kontinuirano raste broj mađarskih investicija u Srbiji i takav tempo želimo da zadržimo, što pokazuje i ova studija”, izjavio je ambasador Mađarske u Srbiji Atila Pinter.\nRazvoj regiona Balkana u svim segmentima je od izuzetnog značaja za Evropu, naveo je počasni konzul Mađarske u Srbiji Nemanja Milutinović i dodao da je politička stabilnost i strateški odnosi između Srbije i Mađarske u velikoj meri potvrđuju kontinuirani rast mađarskih investicija i dalje jačanje odnosa. „Upravo projekti poput ovog u Valjevu su značajni i vidljivi običnim građanima koji će u ovom slučaju imati bolju rasvetu, a grad manje troškove”, rekao je Milutinović.\n,,Svetlosno zagađenje predstavlja najbrži globalno rastući problem životne sredine, a Valjevo je prvi grad koji je u sklopu elaborata i predstavljanja projekta dao pažnju i ovoj tematici. Pored ekonomske i energetske uštede, ovim projektom se procenjuje značajno smanjenje svetlosnog zagađenja koje će uticati ne samo na povećanje kvaliteta životne sredine građana, nego i svih prirodnih dobara u okolini grada”, izjavila je Dejana Bjelajac predstavnica nevladine organizacije Carpe Noctem.\nPomenuta nepovratna sredstva u iznosu od 82.857 EUR za izradu studije o implementaciji javnog osvetljenja na teritoriji grada Valjeva usmerena su na razvoj Zapadnog Balkana.\nCilj projekta jeste ostvarivanje rezultata u skladu sa Pariskim sporazumom o klimi.\n,,Zahvalio bih se ambasadoru Mađarske u Srbiji Atili Pinter, počasnom konzulu Mađarske Nemanji Milutinoviću i naravno direktoru kompanije Smart Energy Investment Kft ogranak SEI Beograd Obradu Tadiću na trudu, kao i svima koji su radili na studiji izvodljivosti. Takođe bih se zavhvalio državi Mađarskoj koja pomaže i ulaže u Republiku Srbiju i lokalne samouprave, a samim tim i grad Valjevo.\nStudija izvodljivosti pokazuje da postavljenjem LED svetiljki sa tehnologijom možemo doprineti velikim uštedama, kao i znatnom smanjenju emisije štetnih gasova, samim tim i zagađenje vazduha. Još jednom bih se zahvalio svima koji su uložili svoj trud u izradi ove studuje izvodljivosti i nadam se da je ovo samo početak jedne uspešne i duge saradnje“, izjavio je gradonačelnik Valjeva Lazar Gojković.\n„Zaštita životne sredine kroz uštedu energije je imperativ sadašnjosti. Rezultati se mogu ostvariti samo i jedino ako svi uradimo ono što možemo u svom okruženju. Raduje nas činjenica da ova studija pokazuje mogućnost smanjenja zagađenja uz poboljšanje kvaliteta osvetljenosti i bezbednosti građana, kao i nadogradnja Smart City sistema funkcionisanja koji su prepoznali naši donatori WBGC (Western Balkans Green Centre) i Vlada Mađarske.\nOva donacija potvrđuje odlične odnose naših država u najavi sledeće međuvladine konferencije koja će se održati sledeće nedelje. Uvereni smo da će donatori imati razumevanja da pomognu i sufinansiraju implementaciju mera iz ove studije, naravno uz uslov da lokalni partner Grad Valjevo prihvati ovaj naš predlog. Na osnovu ove studije steći će se uslovi da zatražimo sufinasiranje, a mi ćemo se kao kompanija, u tom slučaju potruditi da realizujemo projekat ovakvog unapređenja bez dodatnog troška za građane i budžet Valjeva”, izjavio je Obrad Tadić, direktor Smart Energy Investment Kft ogranak SEI Beograd.\nRealizacijom projekta postoji mogućnost uštede na godišnjem nivou od oko 3.700.000 kWh električne energije, odnosno oko 2.114,7 tona SO2 godišnje.\nPrimenom modela javno-privatnog partnerstva, investicije mađarske kompanije SEI u sistem javnog osvetljenja u Republici Srbiji do sada su bile oko 16 miliona evra.\nNa vanrednoj sednici\nZatvaranje Ulice Vuk


EOK - Višacki nije suspendovan! - Sportske.net\nEOK - Višacki nije suspendovan!\nPosle informacija u pojedinim srpskim medijima o navodnoj umešanosti Đorđa Višackog u aferu preprodaje karata na OI u Londonu, Evropski olimpijski komitet se oglasio kategorički dementujući takve napise.\nGeneralni sekretar Olimpijskog komiteta Srbije Đorđe Višacki nije umešan ni u kakvu aferu oko preprodaje ulaznica tokom minulih Olimpijskih igara u Londonu.\nOKS se povodom netačnih informacijama u medijima oglasio tim povodom za svom zvaničnom sajtu, naglašavajući da je ''suštinski netačno interpretiranje zaključka Međunarodnog olimpijskog komiteta u domaćim medijima nanelo nemerljivu štetu i Olimpijskom komitetu Srbije i lično generalnom sekretaru OKS, Đorđu Višackom''.\nU prilog tome, na sajtu OKS je objavljeno i saopštenje čelnika Evropskih olimpijskih komiteta u kome se kaže sledeće:\n''Usled netačnog saopštenja koje se u nacionalnim medijima u Srbji pojavilo 7. decembra 2012.godine, ovime potvrđujemo da gospodin Višacki ni u jednom trenutku nije niti kažnjen niti suspendovan iz Olimpijskog pokreta.\nUpravo suprotno, gospodin Višacki uživa našu potpunu i jednoglasnu podršku i mi se radujemo zajedničkom radu sa njim u budućnosti'', kaže se u saopštenju koje je potpisao predsednik EOK Patrik Hiki.


dani porodice | Српски покрет Двери - Део 2\nОзнака: dani porodice\nSa željom da ukaže na problem porodice, kako kažu, sve prisutniji u svetu, a ne samo kod nas, juče je u kasno popodne Gradski odbor Srpskog pokreta Dveri postavio štand u blizini Vukovog doma kulture. Aleksandar Ilić, koordinator Dveri za Mačvanski okrug kaže da se takva akcija izvodi svake godine, ali je ove zbog loših […]\nGradska organizacija Dveri Užice, sprovela je obeležavanje dana porodice. Tom prilikom smo u centru grada izašli sa štandom, gde smo deci delili balone, a sa našim starijim sugrađanima smo pored podele letaka na kojima je niz porodičnih mera Dveri, imali prilike i da razmenimo misli i komentare na trenutno loše stanje u zemlji, a posebno […]\nDveri u Sremskoj Mitrovici obeležile Nedelju porodice druženjem sa decom i roditeljima. Dragana Milićević je istakla da je atmosfera bila odlična i da se građani slažu da država treba više da brine o porodici kao najvažnijoj ćeliji društva. „U porodici se učimo da volimo. U porodici se učimo toleranciji, deljenju i strpljenju. To je nešto […]\nSrpski pokret Dveri Ivanjica je danas na štandu u centru grada promovisao porodične vrednosti. Tom prilikom podeljeni su leci i reklamni materijal, a sa građanima je razgovarao član Predsedništva Dveri, Milovan Jakovljević. On je istakao da Dveri žele da Srbija bude prijatelj porodice i da ima Ministarstvo za porodicu jer je to politika za budućnost. […]\nČlanovi Dveri na Zvezdari su obeležili Nedelju porodice u razgovoru sa sugrađanima o značaju porodične politike. Član Saveta za porodicu Dveri, Ranko Radović istakao je da su sa njim na štandu sve mladi ljudi koji žive na moderan način ali ne misle da to isključuje brigu o porodici. „Nama treba porodična politika za 21. vek, […]


Ruski kosmonaut snimio zapanjujuće slike gradova — domaćina Mundijala (foto, video) - Sputnjik Srbija\n15:46 01 Decembar 2020\n21:33 20.12.2017 Preuzmite kraći link\nRuski kosmonaut Oleg Kononenko snimio je sa Međunarodne svemirske stanice noćne fotografije gradova u kojima će se održati i u kojima se održavalo FIFA Svetsko prvenstvo u fudbalu, za koje se s pravom može reći da nisu sa ovog sveta.\nZapanjujuće fotografije 11 gradova će biti iskorišćene za jedinstveni fudbalski kalendar koji će biti objavljen uoči Svetskog prvenstva iduće godine.\nU slobodno vreme tokom svog trećeg putovanja u svemir, Kononenko je uspeo da snimi prekrasnu svetlost koja obasjava prošle i buduće gradove — domaćine svetskih prvenstava.\nMeđutim, njegov zadatak nije bio jednostavan kao što to izgleda, pošto Međunarodna svemirska stanica putuje oko zemlje brzinom od 8 kilometara u sekundi, što znači da je fotograf morao znati precizne koordinate lokacija kako bi ih slikao na vreme.\nFotografije, objavljene u ponedeljak, biće korišćene u specijalnom fudbalskom kalendaru prošlih i budućih gradova-domaćina, uključujući ruske gradove Moskvu i Samaru koji će biti domaćini prvenstva 2018. U kalendaru će se naći i slike Njujorka, Pariza, Milana, Londona, Rio de Žaneira, Santjaga, Lisabona, Barselone, Tokija i Stokholma.\nKosmonaut kaže da ne može da odoli slikanju Zemlje jer želi da pokaže „koliko lepo izgleda iz svemira i na kakvoj čudesnoj planeti živimo“.\nkosmonaut, svetsko prvenstvo, fotografije, gradovi, fudbal, Međunarodna svemirska stanica


Evropski pokret u BiH uručio Ericu Nelsonu Orden naroda – Vanjskotrgovinska komora BiH\nEvropski pokret u BiH uručio Ericu Nelsonu Orden naroda\nEvropski pokret u Bosni i Hercegovini dodijelio je jučer ambasadoru Sjedinjenih Američkih Država u BiH Ericu Nelsonu Orden naroda, građanki i građana BiH.\nDomaćini manifestacije bili su g. Predrag Praštalo, predsjednik Evropskog pokreta u BiH i g. Haris Plakalo, generalni sekretar Evropskog pokreta u BiH.\nOrden je uručen u prisustvu predsjednika Vanjskotrgovinske/Spoljnotrgovinske komore Bosne i Hercegovine Ahmeta Egrlića, koji se obratio prisutnima, kao i predstavnika parlamentarnih institucija, te ograničenog broja pozvanih gostiju.\nEvropski pokret u BiH dodjeljuje Orden u ime naroda i građana BiH od 2010. godine, a prvi nosilac je bila Tanja Fajon, poslanica Evropskog parlamenta, koja je uz tadašnjeg visokog predstavnika najviše lobirala za ukidanje viznog režima za Bosnu i Hercegovinu.\nAmbasador Nelson je prvi SAD diplomata, kojem je uručen Orden Evropskog pokreta u BiH.\nBivši ambasador SAD-a u BiH Patrick Moon je 2012. godine bio nosilac priznanja “Prijatelj BiH”, kao i drugi SAD diplomati na službi u Bosni i Hercegovini.


Kosovo: Đurić, i pored zabrane, ilegalno posjetio Mitrovicu | Balkan Vijesti | Al Jazeera\nPokušaj Marka Đurića da se maskiran u ambulantnim kolima prokrijumčari na Kosovo govori o njegovom očajnom pristupu (EPA)\nMinistarstvo vanjskih poslova Kosova smatra neprihvatljivim ponašanje Marka Đurića, šefa Kancelarije za KiM u Vladi Srbije, koji je, ušavši ilegalno na sjever Kosova, u četvrtak otvoreno provocirao kosovske institucije i sigurnosne zvaničnike, javlja Anadolija.\nIlegalni ulazak na Kosovo u suprotnosti je sa sporazumom postignutim u Briselu o obostranim posjetama između Kosova i Srbije, koje moraju odobriti ili zabraniti institucije dviju zemalja najmanje 24 sata ranije, saopćeno je iz MVP-a Kosova.\n“Ovakvo ponašanje u suprotnosti je sa duhom dijaloga i regionalne saradnje. MVP uputilo je protestnu notu Evropskoj uniji i svim međunarodnim institucijama zbog ovakvog neprihvatljivog ponašanja Đurića i koordiniralo daljnje korake s relevantnim institucijama na Kosovu”, navedeno je.\nTakođer je naglašeno da Đurićev pokušaj da se maskiran u ambulantnim kolima prokrijumčari na Kosovo govori o njegovom očajnom pristupu, koji je odlučio slijediti u svojoj političkoj karijeri.\n‘Nećemo rusku naftu na Kosovu’\nDirektor Kancelarije za KiM i šef pregovaračkog tima Srbije u dijalogu s Kosovom u četvrtak je, i pored zabrane ulaska na Kosovo, došao u sjeverni dio Mitrovice, gdje je prisustvovao otvaranju benzinske pumpe i maloprodajnog objekta Naftne industrije Srbije.\nĐurić je novinarima izjavio da je na Kosovo stigao istim onim putem kojim je kosovski premijer stigao na sjever Kosova prije nekoliko sedmica.\nĐurić je aludirao na događaj kad je Isa Mustafa prisustvovao otvaranju mosta na Bistrici, koji je izgradio KFOR, iako su lokalni Srbi tada bili blokirali prolaz.\nĐuriću je zahtjev za posjetu Kosovu bio odbijen nakon što je ministrica za dijalog u Vladi Kosova Edita Tahiri reagirala zbog pokušaja ilegalnog djelovanja NIS-a na Kosovu.\nTahiri je naglasila da Vlada Kosova neće dozvoliti ilegalno djelovanje te kompanije te je pozvala na oprez sve državne institucije Kosova, jer ta kompanija na Kosovo donosi rusku naftu.\nOcijenila je da bilo kakav utjecaj Rusije na Kosovu može predstavljati opasnost po nacionalnu sigurnost i geostratešku opasnost po Kosovo i region.


Savjet za nacionalnu bezbijednost Srbije za deblokadu dijaloga sa Kosovom\nSavjet za nacionalnu bezbijednost Srbije, Mart 13, 2017\nNacionalni savjet za bezbijednost Srbije, na sjednici koju je zakazao predsjednik države Tomislav Nikolić, izrazio je zabrinutost zbog mogućnosti prekida dijaloga Prištine i Beograda, kao i zbog inicijativa za formiranje vojske Kosova, te zaoštravanja retorike koja se po ocjeni ovog tijela čuje iz glavnog grada Kosova.\nU saopštenju se ističe da Republika Srbija snažno i nedvosmisleno zahtijeva nastavak dijaloga u Briselu, poštovanje međunarodnog pravnog poretka, Rezolucije 1244 i Briselskog sporazuma.\nSavjet je obavezao organe Republike Srbije da se svim političkim i diplomatskim sredstvima suprotstave destabilizaciji stanja na Kosovu kao i stvaranju "takozvane vojske Kosova", što bi ugrozilo opstanak Srba na tim prostorima.\nIstovremeno, Savjet poziva Srbe na Kosovu da jedinstveno sa državnim organima Srbije politički istupaju i štite interese “našeg naroda i naše države”.\n"Savet je zaključio da je situacija u regionu turbulentna i složena. Država Srbija uložila je ogroman napor da u ovom dijelu Evrope budu sačuvani mir i stabilnost, kao i da budu uspostavljeni dobri i prijateljski odnosi između različitih naroda, etničkih i vjerskih grupa. Ipak, postoji opasnost širenja političkih sukoba unutar pojedinih država u okruženju, koji su podstaknuti, kako domaćim razlozima političke netrpeljivosti, tako i značajnim uplitanjem stranih civilnih i vojnih obavještajnih službi", navedeno je u saopštenju iz Predsjedništva Srbije.\nDodaje se da je zadatak svih organa države Srbije da ne dozvole bilo kakvo prelivanje političkih, ali i drugih sukoba na teritoriju Srbije, te da poštuju nezavisnost drugih država i ne miješaju se u njihove unutrašnje stvari.


MAGAZINU “LICEULICE” PRETI GAŠENJE, POTREBNA IM JE POMOĆ - Magločistač\nPočetna Vesti MAGAZINU “LICEULICE” PRETI GAŠENJE, POTREBNA IM JE POMOĆ\nPostavio/la: MagločistačObjavljeno: 28.07.2016 Kategorija: VestiNema komentara\nMagazin „Liceulice“ saopštio je da je pred gašenjem i apelovao na sve da donacijama podrže njegov opstanak.\nMagazin „Liceulice“ od 2010. godine prodaju socijalno ugrožene osobe koje teško uspevaju da dođu do zaposlenja. Časopis izdaje istoimeno udruženje čiji je cilj da doprinosi socijalnoj emancipaciji, ekonomskoj, kulturnoj i socijalnoj inkluziji i smanjenju siromaštva.\nMagazin izlazi jednom u dva meseca u 5.000 primerka, a prodaje se na ulicama i javnim mestima kroz posebno organizovanu mrežu uličnih prodavaca. „Liceulice“ se bavi temama životne sredine, održivog razvoja, odnosa društva i ekonomije, marginalizovanih grupa i stavovima i idejama od javnog interesa.\nU saopštenju dodaju da „Liceulice“ funkcioniše po principu fonda koji svoju misiju vrši prikupljajući sredstva od individualnih i korporativnih filantropskih davanja, kao i iz javnih i privatnih fondova.


LŠ: Radnički na megdanu Ferencvarošu – Veliki Park\nU pretposlednjem kolu Lige šampiona vaterpolisti Radničkog gostuju ekipi Ferencvaroša, prvaku Evrope iz 2019. godine, u sredu, od 19 časova, u Budimpešti.\nI dok su Kragujevčani i definitivno ostali bez šansi da se nađu na „fajnal-ejtu“, mađarski predstavnik je u prošlom kolu napravio veliki korak ka završnici, pobedom nad direktnim konkurentom, Olimpijakosom, u Atini. „Zeleno-belima“ će ovo biti i prva meč lopta za overu završnog turnira, kao i prilika da se što bolje pozicioniraju u četvrtfinalnom kosturu, jer za Novim Beogradom i Barselonetom zaostaju samo bod.\n– Kako smo ostali bez šansi za plasman na „fajnal-ejt“ Lige šampiona malo više smo okrenuti polufinalnoj seriji sa Partizanom, pa će nam ova utakmica, kao i sparing koji smo odradili sa Pro Rekom, poslužiti da vidimo u kakvoj smo formi pred završnicu domaćeg šampionata. Ipak, daleko od toga da smo poneli belu zastavicu. Igramo protiv jedne od najboljih evropskih i svetskih ekipa i sama pomisao na to da kao jedan mlad tim imamo šansu da se nadmećemo sa njima dovoljan je motiv samo po sebi – rekao je Marko Radulović, vaterpolista Radničkog i MVP letošnjeg Svetskog prvenstva za juniore.\nU prvom susretu ovih rivala, Šumadinci su u fantastičnoj atmosferi svog bazena nadoknadili „minus četiri“ u poslednja četiri minuta susreta i na kraju stigli do boda – 11:11.\n– U prvoj utakmici mogli smo da se uverimo o kakvoj se ekipi radi. Jurili smo zaostatak od četiri gola i izgubljenu utakmicu doveli u remi. Očekujem još jedna težak meč, jer je Ferencvaroš odličan skup mađarskih reprezentativaca, dopunjen sa par vrlo dobrih stranaca, među kojima su naš Nemanja Ubović i Rus Danil Merkulov. Tu su i jedan od najboljih igrača današnjice Deneš Varga, Marton Vamoš, Silard Janšik i golman Soma Vogel i sigurno da je pred nama jako težak zadatak – zaključio je Radulović.\nCategories:\tDruštvo, Kragujevac, Sport, UDARNO-NASLOVNA SLAJDER, Vesti\t/ No Responses / by Milan 20 априла, 2022


Nije gotovo dok Mega ne kaže! - Sportske.net\nNije gotovo dok Mega ne kaže!\nPobeda koju su košarkaši Mega Leksa ostvarili protiv Partizana samo je jedna u nizu onih koje su izabranici Dejana Milojevića izborili iako su u određenom delu susreta imali ozbiljan zaostatak za protivnikom.\nMilojević: "Samo hrabri momci rade ovakve stvari""Delije", pamet u glavu kad sledeći put prozivate Megu!ABA - Mega preokret Mege, Partizanu malo +18!Milojević: "Pobeda nas približava plej-ofu"Radonjić: ''Poremetile nas povrede Simonovića i Gudurića''\nKošarkaši Mega Leksa u subotu su nastavili seriju sjajnih rezultata u regionalnoj košarkaškoj ligi iako je delovalo da će Partizan uspeti da se revanšira izabranicima Dejana Milojevića za ubedljiv poraz u Sremskoj Mitrovici.\nViše od 5.000 ljubitelja košarke u "Pioniru" imalo je priliku da vidi čudesan preokret Mega Leksa koji je iznenadio samo one koji ne prate učinak ekipe Dejana Milojevića u tekućoj sezoni.\nPreokreti su postali zaštitni znak Mega Leksa već u pripremnom periodu tekuće sezone kada su krajem septembra Trabzonspor i Karšijaka osetili na svojoj koži kako izgleda kada potcenite tim Dejana Milojevića.\nPripremni mečevi možda nisu mogli da budu jasan znak da će Mega Leks u ABA ligi čak šest puta na 15 utakmica uspeti da nadomesti rezultatski zaostatak i ostvari pobedu.\nAko se vratimo na početak oktobra setićete se da je pobeda nad Partizanom ostvarena tako što je za osam minuta poslednje četvrtine Mega Leks napravio seriju 23:6 koja je na kraju rezultirala pobedom rezultatom 76:59.\nŠta tek reći za zaostatak koji su Megini klinci uspeli da sustingu u 4. kolu regionalne lige kada je skopski MZT posle 11 minuta igre imao 20 poena prednosti (8:28) a domaćin je na kraju slavio rezultatom 82:70.\nOzbiljne prednosti protiv Mega Leksa uspevali su da prokockaju još Igokea (20:33), Olimpija (44:33), Krka (18:28) i Partizan (55:38), a svakako da je sinoćni slučaj najdrastičniji jer su crno-beli prednost od 18 poena imali u završnom delu susreta.\nPosle pobrojanih preokreta ostaje da konstatujemo da oni ne mogu biti slučajnost i da je mlada ekipa Dejana Milojevića i pored mnogobrojnih oscilacija karakterističnih za neiskusne timove uspela da razvije karakter.\nTakav borbeni duh Megi je u tekućoj sezoni doneo više od pet pobeda zbog čega tim iz Sremske Mitrovice posle nekompletnog 15. kola zauzima 4. poziciju na tabeli i nalazi se na sjajnom putu da overi plasman u plej-of ABA lige.


Faktor | OHR: Građanima BiH izbori moraju biti omogućeni\nOHR: Građanima BiH izbori moraju biti omogućeni\n18.05.2022. / 12:45\nNakon što Vijeće ministara Bosne i Hercegovine jučer nije donijelo odluku kojom bi bila izdvojena sredstva za finansiranje Općih izbora 2022, a rok do kojeg novac mora biti osiguran istječe 19. maja, tražili smo reakciju Ureda visokog predstavnika u Bosni i Hercegovini (OHR).\nPodsjetili smo da nije spreman ni budžet institucija Bosne i Hercegovine za ovu godinu, iz kojeg se finansiraju opći izbori, te da su i u Centralnoj izbornoj komisiji (CIK) Bosne i Hercegovine kazali da očekuju da OHR nametne budžet ukoliko novac za održavanje izbora ne bude osiguran na vrijeme.\nVEZANI TEKST - SAD i Britanija osuđuju HDZ i Čovića, Sattler štiti svog "šampiona EU integracija"\nNa pitanje da li će visoki predstavnik u BiH Christian Schmidt reagirati i na koji način, te hoće li nametnuti budžet ili odluku kojom se omogućava finansiranje Općih izbora, stigao je odgovor.\n- Građanima Bosne i Hercegovine mora biti omogućeno da uživaju svoje demokratsko pravo na slobodne, fer i demokratske izbore. Nakon što je Centralna izborna komisija raspisala opće izbore, Vijeće ministara i svi njegovi članovi moraju bez odlaganja ispuniti svoje obaveze i osigurati sredstva koja su neophodna za održavanje izbora. Organi vlasti i izabrani zvaničnici moraju biti odgovorni građanima - naveli su iz OHR-a.\nZbog protivljenja ministara iz HDZ-a BiH, Vijeće ministara nije donijelo odluku da se iz akumuliranog viška prihoda iz prethodnih godina dodijeli novac za održavanje Općih izbora zakazanih za 2. oktobar. Potrebno je oko 12,5 miliona KM.\nZastupnici pozicije i opozicije u Parlamentarnoj skupštini Bosne i Hercegovine također su jučer pozvali Schmidta i međunarodnu zajednicu da nametne odluku kojom bi se osigurala sredstva za izbore.\nOHROpći izbori 2022budžetChristian Schmidt\nOglasio se kompenzacioni\nZašto Arnaut, buždetski veteran i "moralna vertikala" nije uložio amandman i hoće li se odreći povećane plaće\nZastupnički dom PSBiH usvojio prijedlog budžeta institucija BiH za 2022. godinu\nA pričalo se o budžetu\nŽestok okršaj Lovrinovića i Heleza: Ovo ste vi nama, Zukane, i napravili agresijom na naša sela i naselja 1993.\nHadžihafizbegović i Kurt započeli saradnju: U novembru premijera predstave "Derviš i smrt"\nBrojke cijelog saziva


Vlada Srbije povukla predlog zakona o državnim garancijama zajma za završetak „Turskog toka“\nVlada Srbije je povukla iz Narodne skupštine nacrt zakona koji je prethodno odobrio skupštinski odbor, a koji predviđa državne garancije republike za zajam od 55 miliona evra potrebnih za završetak srpske deonice gasovoda "Turski tok" i izgradnju kompresorske stanice u gradu Velika Plana, saopšteno je dopisniku TASS-a u pres službi srbskog parlamenta.\n"Na sastanku Narodne skupštine, predsednik parlamenta [Ivica Dačić] rekao je da je Vlada Republike Srbije pismenim zahtevom od 20. novembra povukla predlog zakona iz procedure. Dakle, predlog zakona je povučen iz razmatranja", rekao je službenik za štampu.\nRadi se o predlogu Zakona o davanju garancija Republike Srbije u korist Komercijalne banke ad Beograd, OTP banke Srbija, Vojvođanske banke ad Novi Sad, i Sberbank Srbija ad Beograd o dugu javnog preduzeća „Srbijagas“ na osnovu ugovora o kreditu za izgradnju gasovoda na teritoriji Republike Srbija od granice sa Bugarskom do granice sa Mađarskom i drugim susednim zemljama. Ovaj dokument pretpostavlja državne garancije Vlade Srbije za otplatu zajma od 55 miliona evra (po kamatnoj stopi od 2,12% do 2,34% godišnje), koji je trebalo da preuzme srbska kompanija Srbijagas, koja je glavni izvođač radova na izgradnji kompresorske stanice u Velikoj Plani potrebne za pumpanje gasa u Mađarsku.\nPredlog zakona predložila je Vlada Srbije, a Ministarstvo finansija preuzelo je sve procedure. Ranije su članovi odbora za finansiranje Narodne skupštine odobrili zakon, dajući saglasnost na ratifikaciju dokumenta u parlamentu. Međutim, nakon početka četvrtog zasedanja parlamenta, predlog zakona je povučen.\nPredsednik Srbije Aleksandar Vučić najavio je 13. oktobra da će republika u potpunosti završiti izgradnju srbskog dela gasovoda "Turski tok" do kraja 2020. godine. U decembru 2019. godine izvršni direktor Srbijagasa Dušan Bajatović objavio je da je Srbija u potpunosti završila polaganje cevi na svojoj deonici gasovoda. Ranije je srbski list Danas izveštavao o sukobu između nove ministarke rudarstva i energetike Srbije Zorane Mihajlović (ranije odgovorne za transport i infrastrukturu), koju je ta publikacija nazvala „američkom štićenicom” u vladi republike i Bajatovića, prenosi TASS.